title: Casa del Fascio (Como)

text: Comon Casa del Fascio rakennettiin vuosina 1932–1936, ja sen suunnitteli arkkitehti Giuseppe Terragni. Rakennusta pidetään yhtenä 1900-luvun alun arkkitehtuurin merkittävimmistä rakennuksista. Se on hoikkalinjainen valkoiseksi rapattu betonirunkoinen rakennus, jossa on suuria lasipintoja, joista osaan on käytetty lasitiiliä.


title: Casa del Fascio

text: Casa del Fascio oli italialaisen Kansallisen fasistipuolueen paikallinen päämaja. Niitä rakennettiin Italiassa kaikkiin suuriin kaupunkeihin, tärkeisiin maaseutukuntiin, Italian siirtomaihin sekä miehitettyihin maihin. Rakennukset poikkesivat toisistaan sekä kooltaan että muodoltaan. Arkkitehtuuriltaan ne olivat usein moderneja. Suuremmissa kaupungeissa Case del Fasciot olivat usein monumentaalisia rakennuksia, ja usein niissä oli myös maisemaa hallitseva torni. rakennuksia suunnittelivat muun muassa arkkitehdit Giuseppe Terragni ja Alziro Bergonzo


title: Grégory Hofmann

text: Grégory Hofmann (s. 13. marraskuuta 1992 Neuchâtel, Sveitsi) on sveitsiläinen jääkiekkoilija, joka pelaa National League A:n HC Luganossa. Hän on pelipaikaltaan keskushyökkääjä, mutta osaa pelata myös laidassa.


title: Grégory Hofmann

text: Hofmann on HC La Chaux-de-Fondsin kasvatti. Hän siirtyi kesken kauden 2006–2007 HC Ambrì-Piottan U17-junioreihin. Kaudella 2007–2008 Hofmann pelasi Ambrìn lisäksi myös HC Luzernin U17-junioreissa. Kaudella 2009–2010 hän debytoi Ambrí-Piottan miesten joukkueessa National League A:ssa, jossa Hofmann pelasi yhden runkosarja- ja playout-ottelun. Varsinaisella tulokaskaudellaan 2010–2011 hän teki siellä 41 runkosarjaottelussa tehot 3+9=12 ja 17 playout/karsintasarjan ottelussa tehot 1+4=5. Hofmann valittiin kauden päätteeksi NLA:n vuoden tulokkaaksi.


title: Grégory Hofmann

text: Carolina Hurricanes varasi Hofmannin neljännellä kierroksella 103. pelaajana . Kaudeksi 2012–2013 hän siirtyi HC Davosiin. Hofmann jakoi 16 osumallaan joukkueen sisäisen maalipörssin toisen sijan Petr Sýkoran kanssa. Hän edusti Davosia myös seuran perinteisesti isännöimässä Spengler Cupissa, jossa Hofmann eteni joukkueen kanssa finaaliin. Turnauksen voiton vei kuitenkin Kanadan A-maajoukkue lukemin 7–2.


title: Grégory Hofmann

text: Hofmannin varannut Carolina Hurricanes oli keväällä 2013 kiinnostunut tekemään tulokassopimuksen hänen kanssaan, mutta osapuolet eivät kuitenkaan päässeet yhteisymmärrykseen ja Hofmannin NHL-varaus raukesi kesäkuussa. Hän jatkoi uraansa Davosissa, jossa Hofmann voitti kauden 2014–2015 päätteeksi Sveitsin-mestaruuden. Kaudeksi 2015–2016 hän siirtyi peräti nelivuotisella sopimuksella HC Luganon riveihin. Hofmann oli 17 osumallaan joukkueen toiseksi paras maalintekijä Fredrik Petterssonin jälkeen. Hän edusti Luganoa kauden aikana myös Spengler Cupissa, jossa joukkue eteni finaaliin, mutta hävisi Kanadan A-maajoukkueelle lukemin 4–3, kuten myös vuotta myöhemmin lukemin 5–2.


title: Grégory Hofmann

text: Vuonna 2017 Hofmann osallistui sekä Carolina Hurricanesin kehitys- että harjoitusleirille. Saman vuoden joulukuussa hän edusti Spengler Cupissa Sveitsin A-maajoukkuetta, joka hävisi finaalissa Kanadalle lukemin 3–0.


title: Grégory Hofmann

text: Hofmann edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Hofmann pelasi myös alle 20-vuotiaiden MM-kilpailuissa vuosina 2011 ja 2012, joista ensimmäisessä turnauksessa hän voitti Sveitsin sisäisen tehotilaston lukemalla +2. Hofmann valittiin sekä Slovakiaa vastaan pelatun alkulohkon ottelun että Suomea vastaan pelatun sijoitusottelun päätteeksi joukkueensa ottelun parhaaksi pelaajaksi.


title: Grégory Hofmann

text: Hofmann pelasi myös alle 18-vuotiaiden MM-kilpailuissa vuonna 2010, jolloin hän voitti viidellä osumallaan Sveitsin sisäisen maalipörssin sekä jakoi joukkueen sisäisen pistepörssin voiton Dominic Lammerin ja Joël Verminin kanssa. Hofmann voitti myös Sveitsin sisäisen tehotilaston lukemalla +3. Valmennus valitsi hänet joukkueensa turnauksen yhdeksi kolmesta parhaasta pelaajasta. Hofmann valittiin myös Yhdysvaltoja vastaan pelatun alkulohkon ottelun päätteeksi Sveitsin ottelun parhaaksi pelaajaksi.


title: Grégory Hofmann

text: Hofmann pelasi myös alle 19-vuotiaiden World Junior A Challengessa vuonna 2010, jolloin hän voitti pronssia. Hofmann voitti Sveitsin sisäisen piste- ja maalipörssin tehoilla 4+2=6. Hän edusti myös Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2009, jolloin hän voitti hopeaa. Yhteensä Hofmann on pelannut 34 nuorten ja 36 poikien maaottelua.


title: Osaamisen ennakointifoorumi

text: Osaamisen ennakointifoorumi on opetus- ja kulttuuriministeriön sekä Opetushallituksen organisoima ja koordinoima ennakoinnin asiantuntijaelin. Se edistää koulutuksen ja työelämän vuorovaikutusta yhteistyössä opetus- ja kulttuuriministeriön sekä Opetushallituksen kanssa.  Osaamisen ennakointifoorumi muodostuu ohjausryhmästä ja yhdeksästä eri aloja edustavasta ennakointiryhmästä. Lisäksi ennakointiryhmät voivat halutessaan koota asiantuntijaverkostoja.  Ohjausryhmä ja ennakointiryhmät on asetettu ajalle 1.1.2017 - 31.12.2020.


title: Osaamisen ennakointifoorumi

text: Osaamisen ennakointifoorumi on asetettu opetus- ja kulttuuriministeriön päätöksellä (OKM/43/040/2016)


title: Osaamisen ennakointifoorumi

text: Osaamisen ennakointifoorumin toimintaa ohjaavat vuosittain päivitettävät toimintasuunnitelma, vuosisuunnitelma sekä ennakointisuunnitelma. Ennakointiryhmien toimintaa ohjaa niiden edellä mainittujen dokumenttien pohjalta vuosittain päivittämät työsuunnitelmat.


title: Osaamisen ennakointifoorumi

text: Opetus- ja kulttuuriministeriön yhteydessä toimi vuosina 1998-2016 ammatillisesti suuntautuneen koulutuksen asiantuntijaelimenä koulutustoimikuntajärjestelmä. Järjestelmä muodostui ohjausryhmästä, eri alojen koulutustoimikunnista sekä koulutustoimikuntien työtä täydentävistä määräaikaisista asiantuntijaryhmistä. Koulutustoimikuntien tehtävänä oli edistää yhteistyössä ministeriön ja Opetushallituksen kanssa koulutuksen ja työelämän vuorovaikutusta. [1]


title: Osaamisen ennakointifoorumi

text: Koulutustoimikuntajärjestelmästä säädettiin koulutustoimikuntajärjestelmästä annetussa valtioneuvoston asetuksessa.  Koulutuksen ja vuorovaikutuksen edelleen kehittämiseksi opetus‐ ja kulttuuriministeriö katsoi tärkeäksi hankkia puolueettomalta taholta koulutustoimikuntajärjestelmän vaikuttavuutta koskevan arvioinnin vuonna 2015. Näin koulutustoimikuntien sekä sidosryhmien ääni saatiin kuuluviin ja kaikki toiminnassa mukana olevat osapuolet voitiin osallistaa järjestelmän kehittämiseen.  Arvioinnin loppuraportissa annettiin suosituksia järjestelmän kehittämiseksi .


title: Osaamisen ennakointifoorumi

text: Arvioinnin tulosten ja sidosryhmien kanssa käytyjen keskustelujen perusteella koulutustoimikuntajärjestelmän ohjausryhmä laati ehdotuksen järjestelmän kehittämiseksi http://www.oph.fi/download/178983_Koulutustoimikuntajarjestelman_ohjausryhman_ehdotus.pdf. Ehdotuksessaan koulutustoimikuntajärjestelmän ohjausryhmä ehdotti, että osaamisen ennakointifoorumi korvaisi koulutustoimikuntajärjestelmän 1.1.2017 alkaen.  Ehdotus oli lausunnolla keväällä 2015 .


title: Osaamisen ennakointifoorumi

text: Ehdotuksen ja siihen saatujen lausuntojen perusteella koulutustoimikuntajärjestelmää koskeva asetus kumottiin 1.1.2017 (VNa 487/2016) ja samalla perustettiin uusi Osaamisen ennakointifoorumi jatkamaan koulutustoimikuntien työtä.


title: Osaamisen ennakointifoorumi

text: Osaamisen ennakointifoorumin ohjausryhmässä on enintään 20 jäsentä ja siinä ovat edustettuina työnantajat, työntekijät ja yrittäjät, ammatillisen koulutuksen järjestäjät ja korkeakoulut, opetushallinto, opetushenkilöstö, ammatillisen koulutuksen ja korkeakoulutuksen opiskelijat sekä koulutuksen tutkimuksen ja arvioinnin asiantuntija. Opetus- ja kulttuuriministeriö nimittää ohjausryhmän jäsenet sekä ryhmän puheenjohtajan ja varapuheenjohtajan, jotka ovat opetushallinnon edustajia. Ohjausryhmän sihteereinä toimivat opetus- ja kulttuuriministeriön määräämät ministeriön ja Opetushallituksen virkamiehet.


title: Osaamisen ennakointifoorumi

text: Osaamisen ennakointifoorumin ohjausryhmän tehtävänä on


title: Osaamisen ennakointifoorumi

text: 1. suunnitella, johtaa, kehittää ja ohjata Osaamisen ennakointifoorumin toimintaa.


title: Osaamisen ennakointifoorumi

text: 2. koordinoida osaamis- ja koulutustarpeiden ennakointia yhteistyössä opetus- ja kulttuuriministeriön ja Opetushallituksen kanssa.


title: Osaamisen ennakointifoorumi

text: 3. ottaa kantaa Opetushallituksen laatimaan kaikilla aloilla toteutettavaan ennakoinnin toimintasuunnitelmaan ja erillisiin ennakointihankkeisiin Opetushallituksen esitysten pohjalta.


title: Osaamisen ennakointifoorumi

text: 4. seurata ennakoinnin etenemistä ja tukea Opetushallitusta ja ennakointiryhmiä ennakointityössä.


title: Osaamisen ennakointifoorumi

text: 5. toimia asiantuntijaryhmänä laadullisen ja määrällisen ennakoinnin yhteensovittamisessa sekä ennakointiprosessin eri vaiheissa analysoitaessa ennakoinnin tuloksia ja johtopäätöksiä.


title: Osaamisen ennakointifoorumi

text: Ohjausryhmä käsittelee ennakoinnin tuloksia ja antaa niistä palautetta. Lisäksi ohjausryhmä osallistuu ennakoinnin tulosten ja Osaamisen ennakointifoorumista tiedottamiseen sekä sen tunnetuksi tekemiseen.


title: Osaamisen ennakointifoorumi

text: Ohjausryhmä voi järjestää koulutusta ja työelämää koskevia sekä ennakoinnin tulosten levittämistä tukevia aihe‐ tai alakohtaisia seminaareja, keskustelutilaisuuksia tai työpajoja.  Työpajoihin kutsutaan kulloinkin käsiteltävän aiheen asiantuntijoita ennakointiryhmistä ja niiden asiantuntijaverkostoista. Yhteisillä tilaisuuksilla edistetään sekä koulutuksen ja työelämän että eri koulutusasteiden välistä vuorovaikutusta .


title: Osaamisen ennakointifoorumi

text:
Osaamisen ennakointifoorumin ennakointiryhmät ovat
Kunkin ennakointiryhmän jäsenmäärä on enintään 16 jäsentä, ja jokaisella jäsenellä on henkilökohtainen varajäsen. Opetushallitus nimeää ennakointiryhmien jäsenet.


title: Osaamisen ennakointifoorumi

text: Ennakointiryhmän kokoonpanossa tulee olla edustettuna työnantajat, työntekijät ja yrittäjät sekä ammatillisen koulutuksen järjestäjät ja korkeakoulut, opetushenkilöstö, alan tutkimuksen edustajat ja opetushallinto (jäsen ja samalla sihteeri). Ennakointiryhmässä tulee olla yhtä paljon työnantaja- ja työntekijäpuolen edustajia. Työelämän edustajia tulee olla yhteensä vähintään yhtä paljon tai enemmän kuin muita edustettuja tahoja yhteensä. Pyrkimyksenä on, että opetushenkilöstön edustajia on sekä ammatillisesta koulutuksesta että korkeakoulutuksesta.


title: Osaamisen ennakointifoorumi

text: Ennakointiryhmien puheenjohtajina ja varapuheenjohtajina toimivat työelämän edustajat, jotka Opetushallitus on nimennyt ryhmän jäsenten keskuudesta. Ryhmien sihteereinä toimivat Opetushallituksen virkamiehet.


title: Osaamisen ennakointifoorumi

text: Ennakointiryhmien jäsenehdokkailta edellytetään sitoutumista ennakointityöhön, ennakointiryhmän osaamis- ja toimialan hyvää tuntemusta sekä perustietoja osaamis- ja koulutustarpeiden ennakoinnista.


title: Osaamisen ennakointifoorumi

text: Ennakointiryhmien tehtävänä on omilla osaamis- ja toimialoillaan sekä keskenään että yhteistyössä opetus- ja kulttuuriministeriön, Opetushallituksen, työelämän ja muiden sidosryhmien kanssa


title: Osaamisen ennakointifoorumi

text: 1. Osallistua laadulliseen ja määrälliseen ennakointiin ja mahdollisiin erillisiin ennakointihankkeisiin, jotka liittyvät ennakointiryhmän tehtävään.


title: Osaamisen ennakointifoorumi

text: 2. Analysoida ennakointitiedon pohjalta työelämän muuttuvia ja uusia osaamistarpeita ja niiden vaikutuksia koulutuksen kehittämiseen eri koulutusasteilla sekä varmistaa, että koulutusjärjestelmä tarjoaa kattavan mahdollisuuden hankkia työelämän erilaisissa tehtävissä tarvittavan osaamisen.


title: Osaamisen ennakointifoorumi

text: 3. Tehdä aloitteita tai suosituksia opetus‐ ja kulttuuriministeriölle ja Opetushallitukselle ammatillisen koulutuksen tutkintorakenteen ja koulutuksen sisältöjen kehittämiseksi sekä ammatillisen koulutuksen järjestäjille ammatillisen koulutuksen ja työelämän yhteistyön kehittämiseksi.


title: Osaamisen ennakointifoorumi

text: 4. Kehittää ammatillisen ja korkeakoulutuksen välisiä toimintatapoja, joissa vuoropuhelun avulla ennakoidaan ja tunnistetaan työelämän tarpeet sekä niiden edellyttämät koulutusjatkumot.


title: Osaamisen ennakointifoorumi

text: 5. Tuoda havaitut kehittämiskohteet keskusteluun ja tehdä niihin liittyviä tutkimus‐ ja kehittämisehdotuksia.


title: Osaamisen ennakointifoorumi

text: Ennakointiryhmät voi itsenäisesti ja tarpeensa mukaan omaa koota itselleen asiantuntijaverkoston, jonka jäsenet ovat eri alojen osaajia. Ennakointiryhmä päättää verkoston koonpanosta. Päätöstä tehdessään ryhmän on katsottava, että verkostossa on eri alojen asiantuntemuksen lisäksi riittävästi ennakointiosaamista.


title: Osaamisen ennakointifoorumi

text: Asiantuntijaverkoston tehtävänä on tukea ryhmää sen tehtävien hoitamisessa ja laajentaa ryhmän asiantuntemusta esimerkiksi ryhmän vastuualueen koulutusmääriltään pienillä aloilla. Opetushallitus tukee asiantuntijaverkostojen toimintaa.


title: Osaamisen ennakointifoorumi

text: Ennakointiryhmien asiantuntijaverkostot kytketään valtakunnalliseen ennakointiprosessiin mahdollisimman kokonaisvaltaisen ja monipuolisen näkemyksen aikaansaamiseksi. Asiantuntijaverkostojen jäsenet voivat osallistua valtakunnalliseen ennakointiprosessiin kommentoijina ja reflektoijina. Jäsenet voivat myös olla mukana kaikkia ennakointiryhmiä koskevissa aivoriihissä ja tuoda näkemyksiään esiin erilaisten sähköisten työskentelyvälineiden avulla.


title: Osaamisen ennakointifoorumi

text: Osaamisen ennakointifoorumi vaihtaa tietoa ja tekee yhteistyötä eri ennakointia tekevien tahojen kanssa. Ennakointifoorumin edustajia on mukana muissa ennakoinnin parissa toimivissa organisaatioissa. Osaamisen ennakointifoorumi hyödyntää omassa työssään laajasti myös muiden tuottamaa ennakointitietoa.


title: Osaamisen ennakointifoorumi

text: Ohjausryhmä ja ennakointiryhmät kokoontuvat oman vuosisuunnitelmansa mukaisesti. Ennakointiryhmät voivat kokoontua yksin tai yhdessä muiden ennakointiryhmien kanssa.


title: Osaamisen ennakointifoorumi

text: Opetushallitus huolehtii ennakointiryhmien perehdyttämisestä ennakointityöhön sekä ennakointiryhmille järjestettävästä muusta koulutuksesta.


title: Osaamisen ennakointifoorumi

text: Ennakointiryhmät voivat tehdä aloitteita ja suosituksia yksin tai yhdessä muiden ennakointiryhmien kanssa.  Ammatillista perus- ja aikuiskoulutusta koskevat aloitteet toimitetaan tiedoksi sekä tutkintorakenteesta päättävälle opetus- ja kulttuuriministeriölle että tutkintorakenteen muuttamista valmistelevalle ja tutkinnon perusteista päättävälle Opetushallitukselle. Korkeakoulutusta koskevat ehdotukset toimitetaan suoraan oman osaamis- ja toimialan koulutusta antaville korkeakouluille, Ammattikorkeakoulujen rehtorineuvosto ARENE ry:seen ja/tai Suomen yliopistot UNIFI ry:seen. Ohjausryhmä käsittelee ennakointiryhmien tekemiä aloitteita ja suosituksia vähintään kaksi kertaa vuodessa.


title: Osaamisen ennakointifoorumi

text: Ennakointiryhmät raportoivat toiminnastaan ohjausryhmälle kaksi kertaa toimikautensa aikana. Ohjausryhmä puolestaan raportoi toiminnastaan vuosittain opetus- ja kulttuuriministeriölle.


title: Osaamisen ennakointifoorumi

text: Ennakointifoorumin toimintaa ja toimivuutta arvioidaan ennen toimikauden päättymistä. Arvioinnissa hyödynnetään mm. ennakointiryhmien raporteista saatavaa tietoa.  Arvioinnin tulosten pohjalta ohjausryhmä yhteistyössä ennakointiryhmien kanssa linjaa osaamisen ennakointifoorumin kehittämistarpeet uuden ennakointifoorumin asettamista varten.


title: Osaamisen ennakointifoorumi

text: Osaamisen ennakointifoorumi toimii Opetushallituksen toimintamenoilla ja kehittämisrahoilla.


title: Osaamisen ennakointifoorumi

text: Osaamisen ennakointifoorumista Opetushallituksen kotisivuilla, mistä löytyy myös tiedot jäsenistä


title: Osaamisen ennakointifoorumi

text: Osaamisen ennakointifoorumi Twitterissä


title: Osaamisen ennakointifoorumi

text: Osaamisen ennakointifoorumi Facebookissa


title: Osaamisen ennakointifoorumi

text: Uutinen (OPH 15.3.2017): Osaamisen ennakointifoorumi aloittaa toimintansa


title: Osaamisen ennakointifoorumi

text: Uutinen (OPH 3.10.2017) Osaamisen ennakointifoorumi kartoitti eri alojen asiantuntijoiden näkemyksiä tulevaisuudesta


title: Osaamisen ennakointifoorumi

text: Uutinen Osaamisen ennakointifoorumin ensimmäisestä työpajasta ( OPH 27.11.2018). Osaamisen ennakointifoorumin ensimmäisessä työpajassa keskiössä


title: Sam the Sham

text: Domingo ”Sam” Samudio (s. 6. maaliskuuta 1937 Dallas, Texas), joka tunnetaan paremmin taiteilijanimeltään Sam the Sham, on eläkkeelle jäänyt yhdysvaltalainen rock and roll -laulaja. Hän lauloi useilla top 40 -hittikappaleilla 1960-luvulla, joista huomattavia ovat Billboard Hot 100 -musiikkilistalle päässeet ”Wooly Bully” sekä ”Li’l Red Riding Hood”.


title: Fabrice Herzog

text: Fabrice Herzog (s. 9. joulukuuta 1994 Frauenfeld, Sveitsi) on sveitsiläinen jääkiekkoilija, joka pelaa National League A:n ZSC Lionsissa. Hän on pelipaikaltaan oikea laitahyökkääjä.


title: Fabrice Herzog

text: Herzog on EHC Frauenfeldin kasvatti. Hän siirtyi juniorina sittemmin EHC Winterthuriin, joista Herzog jatkoi edelleen kaudeksi 2007–2008 Pikes Oberthurgaun junioreihin. Kaudella 2009–2010 hän toimi seuran U17-junioreiden varakapteenina. Kaudella 2010–2011 Herzog debytoi Pikesin miesten joukkueessa Sveitsin kolmanneksi korkeimmalla sarjatasolla 1. Ligassa. Kaudeksi 2011–2012 hän siirtyi EV Zugin A-nuoriin.


title: Fabrice Herzog

text: Kaudella 2012–2013 Herzog debytoi seuran miesten joukkueessa National League A:ssa. Hän pelasi jo harjoituskaudella kolme European Trophy -ottelua, mutta NLA-debyyttinsä vain 17-vuotias Herzog teki 23. marraskuuta 2012 SCL Tigersia vastaan. Hän keräsi ottelusta teholukeman +1. Seuraavassa ottelussa 24. marraskuuta 2012 vieraissa myös SCL Tigersia vastaan Herzog avasi maalitilinsä liigassa heti kahdella osumalla. Hän keräsi Zugin 2–7-voittoon päättyneestä ottelusta teholukeman +3. Herzogin maalit jäivät myös hänen kauden ainoiksiin NLA:ssa, jossa hän pelasi kauden aikana 20 runkosarjaottelua tehopistein 2+2=4.


title: Fabrice Herzog

text: Toronto Maple Leafs varasi Herzogin viidennellä kierroksella 142. pelaajana . Samana kesänä hänet varasi myös QMJHL-joukkue Québec Remparts 42. pelaajana . Herzog siirtyi joukkueeseen kaudeksi 2013–2014, jolloin hän oli Rempartsin toiseksi paras maalintekijä ja neljänneksi paras pistemies tehoilla 32+26=58. QMJHL-kauden päätyttyä, huhtikuussa 2014 Herzog siirtyi amatööritry-out -sopimuksella AHL-joukkue Toronto Marliesiin, jossa hän pelasi viisi runkosarjaottelua ilman tehopisteitä.


title: Fabrice Herzog

text: Kaudeksi 2014–2015 Herzog palasi kotimaahansa ja EV Zugiin. Hänen ensimmäinen kokonainen kautensa NLA:ssa toi 43 runkosarjaottelussa tehot 6+3=9, kuudessa playoff-ottelussa kolme syöttöpistettä ja kuudessa Mestarien liigan ottelussa yhden syöttöpisteen. Kaudeksi 2015–2016 Herzog siirtyi ZSC Lionsiin, jossa hän voitti kauden aikana Sveitsin Cupin.


title: Fabrice Herzog

text: Herzog edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuonna 2017. Yhteensä Herzog on pelannut 31 A-maaottelua tehopistein 7+6=13. Hän teki A-maajoukkuedebyyttinsä Euro Hockey Challengessa 1. huhtikuuta 2015 Klotenissa Suomea vastaan. Hän teki ottelussa myös ensimmäisen A-maajoukkuemaalinsa, joka jäi Sveitsin 4–1-voittoon päättyneen ottelun ratkaisumaaliksi.


title: Fabrice Herzog

text: Herzog pelasi myös alle 20-vuotiaiden MM-kilpailuissa vuonna 2014, jolloin hän oli Sveitsin paras maalintekijä kolmella osumallaan. Herzog pelasi myös alle 18-vuotiaiden MM-kilpailuissa vuonna 2012. Yhteensä hän on pelannut 13 nuorten ja 20 poikien maaottelua.


title: Fabrice Herzog

text: Herzogin lanko Gianluca Hauser pelaa maalivahtina Sveitsin 1. Ligan EHC Bülachissa. Hän on aiemmin torjunut myös seitsemän NLA-ottelua EV Zugissa.


title: ChiNext

text: ChiNext on kiinalaisen Shenzhenin pörssin (SZSE) osakelista, jonka on luonnehdittu muistuttavan yhdysvaltalaista teknologiapörssiä Nasdaqia. ChiNext-markkinat avattiin 23. lokakuuta 2009.


title: ChiNext

text: Keväällä 2015 jopa 60 prosenttia SZSE:n yrityksistä edusti valmistavaa teollisuutta, 15 % kaivossektoria ja 7 % rahoitusalaa. Toisessa suuressa kiinalaisessa pörssissä eli Shanghain pörssi (SSE) vastaavat osuudet ovat 28 %, alle 3 % ja 32 %.


title: ChiNext

text: ChiNextin osakkeiden arvonkehitystä voi seurata esimerkiksi ChiNext-indeksin avulla, ("ChiNext Index", tai "ChiNext Price Index", indeksikoodi 399006). Tässä osakeindeksissä on mukana 100 suurinta ja vaihdetuinta Shenzhenin pörssin ChiNext-markkinoiden A-osaketta. Esimerkiksi helmikuussa 2018 painoarvoltaan kolme suurinta yritystä tässä osakeindeksissä olivat Wen's Foodstuff (Guangdong Wens Foodstuff Group Co., 温氏股份; paino 7,8 %), East Money Information (东方财富; paino 3,2 %) ja Leshi Internet (Leshi Internet Information & Technology Corp., Beijing; 乐视网; paino 3,2 %). On hyvä kuitenkin huomata, että tyypillisesti vain osa ChiNext-indeksissä listattujen yritysten osakkeista on mukana vapaassa pörssivaihdossa (free float capitalization).


title: PKO Bank Polski

text: PKO Bank Polski S.A. eli koko nimeltään Powszechna Kasa Oszczędności Bank Polski Spółka Akcyjna on Puolan suurin liikepankki. Se on perustettu alkujaan säästökassana 8. helmikuuta 1919. Pankin pääkonttori sijaitsee Varsovassa. Pankin osake noteerataan Varsovan pörssissä, jonka suurimpien yhtiöiden WIG20-osakeindeksissä pankin osake oli helmikuussa 2018 painoarvoltaan merkittävin (paino 16,1 % indeksistä).


title: PKO Bank Polski

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 900. Se luokiteltiin tällä listalla Puolan toiseksi suurimmaksi pörssiyritykseksi öljy-yhtiö PKN Orlenin jälkeen. PKO Bank Polskin markkina-arvo oli 10,5 miljardia Yhdysvaltain dollaria (toukokuussa 2017) ja liikevaihto 3,81 miljardia USD (2016).


title: PKO Bank Polski

text: Pankilla oli 1 179 toimipistettä kotimaassaan ja konttori myös Saksassa. Yrityksen henkilökuntaan kuului noin 29 000 ihmistä.


title: Remember (Walking in the Sand)

text: Remember (Walking in the Sand), joka tunnetaan myös nimeltä Remember, on George ”Shadow” Mortonin tekemä kappale. Sen äänitti alun perin tyttöryhmä The Shangri-Las, jonka versio kappaleesta sijoittui Billboard Hot 100 -listan 5. sijalle vuonna 1964. Aerosmithin vuonna 1980 tekemästä coverista tuli myös pienoinen hitti.


title: Langobardien hallintokeskukset Italiassa

text: Langobardien hallintokeskukset Apenniinien niemimaalla on maailmanperintökohteeksi nimetty historiallisten kohteiden kokonaisuus. Langobardit yhdistivät arkkitehtuurissaan roomalaisajan, kristinuskon mystiikan, Bysantin ajan sekä germaanien tyylejä.


text: Kokonaisuus muodostuu seitsemästä 500–700-luvuilta peräisin olevasta kohteesta eri puolilla nykyistä Italiaa:


title: Makano

text: Makano (myös "Makono") on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 80 kilometriä Kitasta kaakkoon. Kunnassa on 11 000 ja kylässä 1 300 asukasta (vuonna 2009).


title: Makano

text: Makanon kunta rajoittuu pohjoisessa Kitan piirin Kassaron, Sébékoron ja Senkon, lännessä Sirakoron ja idässä Koulikoron alueen Katin piirin Nioumamakanan, Sobran ja Bossofalan kuntiin. Maisemaa leimaavat vuorijonot, laaksot ja tasangot. Pysyviä vesistöjä ei ole. Ilmasto on sudanilaistyyppinen.


title: Makano

text: Kuntaan kuuluu 15 kylää. Asukkaat ovat etupäässä fulbeja. Lisäksi on bambaroita, mandinkoja ja soninkeja.


title: Makano

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, riisi ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä, harjoitetaan käsityöammatteja ja pienimuotoista kaupankäyntiä.


title: Jari Jussila

text: Jari Jussila on suomalainen tietokirjailija, tietohallintojohtaja ja tietojohtamisen tutkijayliopettaja Hämeen ammattikorkeakoululla . Hän on tutkinut sosiaalisen median käyttöä yrityksissä ja tuo itsekin aktiivisesti esiin tutkimustaan sosiaalisessa mediassa.


title: Jari Jussila

text: Jussila valmistui Hämeen ammattikorkeakoulusta automaatiotekniikan insinööriksi vuonna 2003. Tuotantotalouden diplomi-insinööriksi hän valmistui vuonna 2007 Tampereen teknillisen yliopiston Porin yksiköstä. Vuonna 2010 hän aloitti projektipäällikön tehtävät Tampereen teknillisen yliopiston Tiedonhallinnan ja logistiikan laitoksella, jossa hän alkoi myös tehdä väitöskirjaansa. Jussila toimi projektipäällikkönä Soita-hankkeessa, jossa kehitettiin ja pilotoitiin asiakasymmärryksen luomista sosiaalisin median keinoin. Jussila keskittyi sosiaalisen median käyttöön B2B-yrityksissä vuonna 2015 valmistuneessa Social Media in Business-to-Business Companies’ Innovation -väitöskirjassaan. Tutkimuksen mukaan sosiaalinen media tuo yrityksille paljon hyötyjä innovaatiotoimintaan ja se voi myös lyhentää tuotekehitykseen kuluvaa aikaa. Tutkimuksessa kehitettiin sosiaalisen asiakasoppimisen malli.


title: Jari Jussila

text: Vuodesta 2016 alkaen Jussila on toiminut tietohallintojohtajana Moodmetric-yrityksessä, joka on kehittänyt stressin mittaamiseen soveltuvan sormuksen ja kännykkäsovelluksen.


title: Jari Jussila

text: Helmikuussa 2018 ilmestyi Jussilan, Isotaluksen ja Matikaisen toimittama Twitter viestintänä -kirja. Kyseessä on ensimmäinen suomenkielinen Twitter-tutkimus.


title: Jelena Karleuša

text: Jelena Karleuša Tošić (; s. 17. elokuuta 1978) on serbialainen turbofolk-laulaja. Karleušan esikoisalbumi, "Ogledalce", julkaistiin vuonna 1995.


title: Kassaro

text: Kassaro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 73 kilometriä Kitasta itään. Kunnassa on 21 600 ja kylässä 3 600 asukasta (vuonna 2009).


title: Kassaro

text: Kassaron kunta rajoittuu pohjoisessa Kitan piirin Kotouban ja Madinan, lännessä Sébékoron, etelässä Makanon ja idässä Koulikoron alueen Katin piirin Bossofalan kuntiin. Kunnassa sijaitsevat Kassaron ja Nafadji-coron metsäalueet. Ilmasto on sudanilaistyyppinen.


title: Kassaro

text: Kuntaan kuuluu 17 kylää. Asukkaat ovat etupäässä fulbeja. Lisäksi on bambaroita, mandinkoja, soninkeja, maureja ja kagoroja.


title: Kassaro

text: Kassaron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maapähkinä, puuvilla, maissi ja lehmänpapu. Kotieläimiä ovat naudat, lampaat, vuohet ja siipikarja. Lisäksi hyödynnetään metsiä ja harjoitetaan kaupankäyntiä.


title: Kassaro

text: Palveluihin kuuluu seitsemän alakoulua, yläkoulu ja neljä terveyskeskusta. Nähtävyyksiä ovat Kondoun linnoitus, Mossobanin kukkula ja Mogoyobougoun luola.


title: Saksan jalkapallon 1. Bundesliiga 1997–1998

text: Saksan jalkapallon 1. Bundesliigan kausi 1997–1998 oli järjestyksessään 35. maan korkeimman sarjatason, 1. Bundesliigan, kausi. Se alkoi 1. elokuuta 1997 ja päättyi 9. toukokuuta 1998. Hallitsevana mestarina kauteen lähti FC Bayern München.


title: Lasse Fagerström

text: Lasse Erik Fagerström (22. joulukuuta 1951 Karjaa – 4. lokakuuta 2016) oli suomalainen näyttelijä. Hän teki lähes neljän vuosikymmenen mittaisen uran Turun ruotsalaisen teatterin riveissä. Televisiossa hän näytteli muun muassa sarjoissa "Vandrande skugga", "Vihan päivät" ja "Hovimäki".


title: Lasse Fagerström

text: Fagerström opiskeli teatteritaiteita vuosina 1973–1977, sitä ennen hän oli opiskellut kaupallisia aineita. Fagerström näytteli Turun ruotsalaisessa teatterissa 1977–1980 ja 1981–1983 sekä edelleen vuodesta 1985 eteenpäin. Vuosina 1983–1985 hän näytteli Helsingin Svenska Teaternissa.


title: Lasse Fagerström

text: Fagerström teki pitkän uransa aikana rooleja lukemattomissa näytelmissä, joista mainittakoon "Kom igen, Charlie" (1989), "Lyckan kommer sällan ensam" (1997) ja "Sylvi" (2014).


title: Lasse Fagerström

text: Fagerström näytteli myös lukuisissa televisiotuotannoissa, sekä suomeksi että ruotsiksi. Yle TV2:n epookkidraamassa "Hovimäki" hänellä oli piirilääkäri Johan Ingbergin rooli. Vuonna 1991 hänellä oli kupariseppä Backmanin rooli Åke Lindmanin ohjaamassa tuotannossa "Vihan päivät". Valkokankailla Fagerström teki sivuroolin elokuvissa "Vares – Uhkapelimerkki" ja "Risto Räppääjä ja Sevillan saituri".


title: Lasse Fagerström

text: Fagerström teki aktiiviuraa aina kuolemaansa asti: hän kuoli sairaskohtaukseen teatterissa 4. lokakuuta 2016. Samaisen syyskauden aikana hän näytteli Canterburyn arkkipiispaa Pekka Sonckin ohjaamassa näytöskappaleessa "Kungens tal".


title: Leitra

text: Leitra on tanskalainen yritys, joka valmistaa kinnereitä eli poljettavia ajoneuvoja samalla nimellä.


title: Leitra

text: Ruotsissa alettiin myymään piirrustuksia Fantom-kinneristä 1930- ja 1940-luvuilla ja piirrustuksia myytiin lähemmäs 100 000 kappaletta. On epäselvää, kuinka monta kinneriä rakennettiin.


title: Leitra

text: 1970-luvun lopun energiakriisi inspiroi pilotti ja insinööri Carl Georg Rasmussenia kehittämään modernin version kinneristä. Hän perusti Leitra-yrityksen (nimi tulee sanoista Let individuel transport) ja rakensi ensimmäisen Leitran vuonna 1980. Ero Fantomin kinneriin on Leitran kolme pyörää neljän sijasta ja että Leitrassa on lasikuiturunko Fantomin vanerirunkoon verrattuna.


title: Jakob Porsér

text: Hans Jacob Porsér (s. 13. helmikuuta 1978) on ruotsalainen pelisuunnittelija.


title: Jakob Porsér

text: Jacob Porsér, alias "JahKob", perusti Mojang-yrityksen yhdessä Markus Persson ja Carl Mannehin kanssa. Hän ja Persson loivat tietokonepelin Minecraft.


title: Bota Sot

text: Bota Sot (""Maailma tänään"") on Sveitsissä ja Kosovossa päivittäin ilmestyvä albaniankielinen sanomalehti.


title: Bota Sot

text: Xhevdet Mazrekaj perusti Bota Sot GmbH:n Sveitsissä vuonna 1995. Lehteä painettiin Sveitsin lisäksi Saksassa ja Yhdysvalloissa ja myytiin albaanipakolaisille. Vuonna 1999 lehteä julkaistiin myös Makedoniassa, josta sitä jaettiin Makedoniassa ja Kosovossa asuville.


title: Bota Sot

text: 2000-luvun alussa Bota Sot suhtautui myönteisesti Kosovon demokraattiseen liittoon ja sen puheenjohtajaan Ibrahim Rugovaan.


title: Bota Sot

text: 19. lokakuuta 2001 lehden toimittaja Bekim Kastrati murhattiin Prištinassa. Myös toinen Kastratin autossa olleista matkustajista, Ibrahim Rugovan läheinen neuvonantaja murhattiin ja kolmas, Kosovon vapautusarmeijan entinen jäsen haavoittui. Rikokset olivat yhä selvittämättä vuonna 2018.


title: Bota Sot

text: 27. syyskuuta 2003 lehden Sveitsin toimitukseen tuotiin kotitekoinen käsikranaatti, joka ei räjähtänyt. Teosta epäilty sveitsiläis-makedonialainen mies pidätettiin tammikuussa 2017. Hänet tuomittiin 10 vuodeksi vankeuteen ja 15 466 yhdysvaltaindollarin korvauksiin kolmelle toimittajalle. Tuomitun mukaan hänen tarkoituksensa oli vain pelotella toimittajia.


title: Bota Sot

text: Vuodesta 2003 lehteä on painettu myös Prištinassa uudessa painotalossa.


title: Bota Sot

text: Kesäkuussa 2005 Bota Sotin toimittajaa Bardhyl Ajetia ammuttiin Prištinan lähellä ja hän kuoli. Häntä oli uhattu kuukautta aiemmin. Hän ja lehti olivat kesällä 2002 tukeneet kansainvälisiä viranomaisia, jotka pidättivät rikoksista epäiltyjä Kosovon vapautusarmeijan jäseniä. Ajeti oli myös arvostellut albaaneja nationalistimielenosoittajia, jotka vaativat kansainvälisiä joukkoja vapauttamaan pidätetyt Vapautusarmeijan jäsenet.


title: Bota Sot

text: Index Kosovan ja Gallup Internationalin vuonna 2006 tekemän mielipidetiedustelun mukaan Bota Sot oli Kosovon neljänneksi luetuin sanomalehti.


title: Cativa-prosessi

text: Cativa-prosessi on etikkahapon valmistamiseen käytetty menetelmä. Menetelmässä lähtöaineena käytetään metanolia ja hiilimonoksidia. Cativa-prosessin kehittivät BP:n tutkijat 1990-luvulla ja nykyään se on tärkein teollisen mittakaavan etikkahapon valmistusmenetelmä ja se on suurelta osin korvannut aikaisemmin käytetyn Monsanto-prosessin.


title: Cativa-prosessi

text: Cativa-prosessi muistuttaa reaktiomekanismiltaan Monsanto-prosessia. Erona on, että katalyyttinä reaktiossa käytetään Monsanto-prosessissa käytetyn rodiumkompleksin sijaan iridiumkompleksia esimerkiksi dijododikarbonyyli-iridaatti(I)a ([Ir(CO)I]). Iridiumkompleksi on rodiumkompleksia halvempi ja katalyyttinä noin viisi kertaa tehokkaampi.


title: Cativa-prosessi

text: Cativa-prosessin yksinkertaistettu mekanismi on seuraava. Ensimmäisessä vaiheessa metanoli reagoi vetyjodidin kanssa muodostaen jodimetaania. Jodimetaani reagoi hapettavalla additiolla iridiumkompleksin (allaolevassa kuvassa 1) kanssa, jolloin iridium hapettuu hapetusluvulta +I hapetusluvulle +III. Tällöin muodostuu kompleksi 2. Hiilimonoksidi korvaa tästä kompleksista yhden jodoligandin ja muodostuu uusi kompleksi 3. Tämä kompleksi hajoaa iridiumin katalysoimana muodostaen asetyylikompleksin 4. Reaktio on tyypiltään insertioreaktio. Tämä kompleksi reagoi pelkistävällä eliminaatiolla, jolloin muodostuu asetyylijodidia. Asetyylijodidi hydrolysoidaan, jolloin muodostuu etikkahappoa ja vetyjodidia. Etikkahappo erotetaan ja vetyjodidi voidaan käyttää edelleen jodimetaanin valmistamiseen metanolista.


title: Suomen ralli 2007

text: Suomen ralli 2007 (sponsorinimeltään Neste Oil Rally Finland 2007) oli kauden yhdeksäs ralli, joka ajettiin 2.–5. elokuuta. Rallin päätukikohta oli Jyväskylä. Kisan voitti Suomen Marcus Grönholm, toinen oli Suomen Mikko Hirvonen ja kolmas ranskalainen Sébastien Loeb. Junioreiden luokan voitti ruotsalainen Patrik Sandell. Rallissa ajettiin 23 erikoiskoetta, joilla yhteispituutta oli noin 360 kilometriä.


title: Koha Group

text: Koha Group (Kosovo Grupl KOHA SH.p.k) on kosovolainen media-alan yritys. Yhtiön omistaa ja sitä johtaa Flaka Surroi. Koha Groupiin kuuluvat televisioyhtiö Kohavision TV (KTV) (vuodesta 2000) ja uutiskanava Arta TV (Arta News / Arta KTV), sanomalehdet Koha Ditore (1997–) ja Građanski Glasnik (2006–), Koha Print -kirjapaino (1996–), Koha-kustantamo ja Koha Net -internet-palveluntarjoaja.


title: Koha Group

text: Veton Surroi perusti Kohan ja jatkoi yhtiön johdossa vuoteen 2004, jolloin hän perusti oman ORA-puolueen ja siirsi yhtiön omistuksen siskolleen Flaka Surroille.


title: Maastohiihto talviolympialaisissa 2018 – miesten sprintti

text: Maastohiihdon miesten perinteisen hiihtotyylin sprinttikilpailu talviolympialaisissa 2018 järjestettiin 13. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.


title: Maastohiihto talviolympialaisissa 2018 – naisten sprintti

text: Maastohiihdon naisten perinteisen hiihtotyylin sprinttikilpailu talviolympialaisissa 2018 järjestettiin 13. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.


title: Gayan konfederaatio

text: Gaya (, hanja 加倻) oli protohistoriallinen heimojen tai kuningaskuntien konfederaatio Korean niemimaalla. Legendan mukaan se perustettiin vuonna 42 ja se päätyi kilpailevan Sillan kuningaskunnan valloittamaksi vuonna 562. Gayan historia on japanilaisessa ja korealaisessa historiankirjoituksessa erityisen ongelmallinen. Sillä oli arkeologian ja historian perusteella erityisen vahvat siteet Japanin Yamaton valtioon ja tätä yhteyttä on tulkittu Koreassa ja Japanissa eri tavoin yleensä Gayan korealaisuutta tai japanilaisuutta painottaen.


title: Gayan konfederaatio

text: Kiina hallitsi varhaista Koreaa Lelanginin läänityksenä, mutta kiinalaisvallan vähitellen heikentyessä valta alkoi siirtyä Korean niemimaan eteläosien kansoille, joihin kiinalaiset viittasivat nimellä "Han". Han oli yksi Korean alkuperäisväestöjen suurryhmistä. Han käsitti kiinalaisten mukaan kolme haaraa (Kolme Hania "San-Han"), joista yksi oli Bianhan ("Pyǒnhan") etelässä ja etelärannikon keskiosissa. Kiinalaisissa lähteissä mainittujen kansojen tarkkaa luonnetta ei tunneta, mutta kyseessä lienevät olleet kielellisesti ja etnisesti kirjavat heimoliitot.


title: Gayan konfederaatio

text: Heimoliittojen seuraava kehitysaskel on joskus valtio ja Bianhan-heimoliiton alueella tapahtuneen poliittisen yhtenäistymisen jälkeen alettiin puhua Gayan konfederaation käsitteestä. Luonteeltaan se oli ilmeisesti löyhä eri heimojen tai paikallisten alueiden konfederaatio, joka ei saavuttanut kuitenkaan täysin valtion kaltaista rakennelmaa, jonka sanottiin käsittäneen 12 entistä heimoaluetta tai maata ("guo"). Edelleen itse konfederaatio käsitti kuusi kuningaskuntaa, joita olivat Geumgwan Gaya, Dae Gaya, Ara Gaya, So Gaya, Goryeong Gaya ja Seongsan Gaya. Muita Koreaan muodostuneita protohistoriallisia yksiköitä olivat Goguryeo, Silla ja Baekje.


title: Gayan konfederaatio

text: Legendan mukaan yhdeksän kylänvanhinta ("kan") kapusivat kukulalle Gimhaessa vuonna 42 jaa, jonka laelta he löysivät kuusi kultaista taivaasta tippunutta munaa. Ensimmäisestä kuoriutui Suro, joka kruunattiin Geumgwan Gayan kuninkaaksi. Viidestä muusta munasta kuoriutuneista tuli viden muun kuningaskunnan hallitsjoita. Geumgwan Gaya oli pitkään Gayan konfederaation johtoasemassa, mutta myöhemmin sen aseman otti Dae Gaya. Gayan konfederaation asema japanilaisessa ja korealaisessa historiankirjoituksessa on kiistanalainen. Historiankirjoituksen ja arkeologisten löytöjen perusteella on selvää, että Gayan ja Japanissa sijainneen Yamaton valtion välillä oli erityisen kiinteä suhde. Japanissa tämä on usein tulkittu siten, että Gaya oli jonkinlainen Yamaton siirtomaa Koreassa ja japanilainen kulttuuri levisi Koreaan sen japanilaisesta keskuksesta. Koreassa Gaya on puolestaan esitetty puhtaasti korealaisena ilmiönä. Arkeologian perusteella Gayan aluetta voidaan pitää Japanissa pronssikaudella vaikuttaneen Yayoi-kulttuurin mantereisena lähtökohtana. Yayaoi-kulttuuri loi Japanin nykyisen antropologisen ja kielellisen pohjan.


title: Gayan konfederaatio

text: Gayan konfederaatio jäi keskenään kilpailevien Sillan ja Baekjen valtioiden väliin, mikä vaikutti Gayan kehitykseen kielteisesti ja mahdollisesti tästä syystä se ei saavuttanut täyttä kuningaskunnan rakennetta. 300-luvun toisella puoliskolla Baekjen kuningas Geunchogo teki suurimittaisen sotaretken Gayaa vastaan, joka joutui alistumaan tuhoutumatta kuitenkaan kokonaan. 500-luvulla Gayan alueita uhkasi puolestaan Silla. Kuningas Beopheung valtasi Geumgwan Gayan vuonna 532, jonka jälkeen konfederaatiota johti Dae Gaya. Kuningas Jinheung valtasi Dae Gayan vuonna 562, minkä jälkeen koko Gayan alue oli päätynyt osaksi Sillan valtiota.


title: Streamr

text: Streamr Network AG (tai Streamr) on Sveitsissä sijaitseva teknologiayritys, joka rakentaa pienen latenssin alustaa reaaliaikaisen datan välittämiseen. Yritys on ilmoittanut kehittävänsä hajautettua järjestelmää, joka mahdollistaisi esineiden internet-laitteiden sensoreiden tuottamien datavirtojen myynnin kryptovaluuttaa vastaan. Streamrin juuret ovat Suomessa, ja yrityksen nykyiseen teknologiaan kuuluu web-pohjainen editori tietovirtojen ohjelmointia varten.


title: Streamr

text: Vuoden 2017 syksyllä Streamr joukkorahoitti hajautetun teknologian kehitysprojektiaan. Rahoitus keräsi 25 miljoonaa dollaria  niinkutsutun Initial Coin Offeringin (ICO) kautta. Rahoitus kattaa Streamrin siirtymistä hajautettuun alustaan, joka perustuu osittain Ethereum-lohkoketjuun, sekä alustan etenemistä avoimen lähdekoodin projektina.


title: Streamr

text: Streamria johtavat toimitusjohtaja Henri Pihkala, operatiivinen johtaja Risto Karjalainen, suunnittelujohtaja Matt Innes ja viestintäjohtaja Shiv Malik.


title: Streamr

text: Streamr pyrkii rakentamaan markkinapaikan reaaliaikaiselle datalle, sekä uudelleentoteuttamaan olemassa olevan alustansa hajatutetun teknologian ympärille. Hajautettu versio yrityksen teknologiasta perustuu Ethereum-lohkoketjuun sekä kehityksen alla olevaan alhaisen latenssin vertaisverkkoon.


title: Streamr

text: Streamrin itserakennetun vertaisverkon rooli projektissa tulee olemaan myytyjen datavirtojen jakelussa. Yrityksessä uskotaan, että esimerkiksi kaupunkiympäristöt tulevat tuottamaan paljon sensoridataa.


title: Streamr

text: Ennen yrityksen joukkorahoitusta julkaistussa white paperissa selitetään, että lohkoketjun rooli on skaalautuvuussyistä rajoitettu transaktioiden, kuten ostosten varmentamiseen. Ethereum-lohkoketjun todetaan olevan hyvä standardi niin sanottujen älykkäiden sopimusten rakentamiselle, mutta huomattavasti liian hidas sopiakseen datan jakelukanavaksi.


title: Streamr

text: Streamrin on täten valinnut erilaisen lähestymistavan kuin IOTA, joka on toinen kryptaavuuttaan perustuva alusta, joka käyttää hajautetun tietokannan sekä reaaliaikaista dataa että maksuja varten.


title: Streamr

text: Vuoden 2017 aikana, Streamr Network AG perustettiin Sveitsin Zugiin, Helsinkiläisen "Streamr Oyn" osakkaiden toimiesta. Streamr Network AG hankki kaikki oikeudet Streamrin nimeen ja tuotemerkkiin. Suomalaisen alkuperäisyrityksen nimeä muutettiin "Data in Chains oy":ksi.


title: Streamr

text: Vanha yritys, eli nykyinen Data in Chains oy, on aikaisemmin kehittänyt keskitetyn, tällä hetkelläkin toimivan version osasta Streamrin suunnitellusta teknologiasta.


title: Streamr

text: Syksyllä 2017, muuton jälkeen, Streamr AG käynnisti joukkorahoituksen, tai ICO:n.  Tämän rahoitusmuodon toimintatapa nojaa alustavasti määriteltyyn hintaan, jonka perusteella yrityksen ERC20-yhteensopivat DATAcoin -rahayksiköt myytiin. Myynti perustui whitepaperissa määriteltyihin kehityssuunnitelmiin, jotka yritys sanoo johtavan ei keskitettyyn alustaan. Yritys on myöhemmin tarkentanut keskittyvänsä ensin ei-keskitetyn kauppapaikan rakentamiseen.


title: Streamr

text: Joukkorahoitus toteutettiin sveitsiäisen Bitcoin Suisse -yrityksen alustalla, mahdollistaen varotoimeenpiteitä kuten Know Your Customer (KYC). Rahoituskierros keräsi lopulta 25 miljoonaa euroa. Joukkorahoitus menestykseksi ja yritys on viestintäntä mukaan siirtynyt kehittäämään lupaamansa alustaa.


title: Streamr

text: Alalla pelätään yleisesti sääntelyjen tulkintoja, joiden mukaan kryptovaluutoilla joukkorahoittaminen voitaisiin eri maiden lainsäädönnön silmissä tulkita säänneltyjen rahoitusvälineiden välittämisenä.


title: Sébékoro

text: Sébékoro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin itäosassa 60 kilometriä Kitasta itään. Kunnassa on 32 800 ja kylässä 3 600 asukasta (vuonna 2009).


title: Sébékoro

text: Sébékoron kunnan pinta-ala on 1 522 neliökilometriä. Se rajoittuu pohjoisessa Kitan piirin Madinan, idässä Kassaron, etelässä Makanon ja Senkon ja lännessä Bendougouban, Kita Nordin ja Djidianin kuntiin. Tärkein vesistö on Baoulén sivujoki Badinko. Seutu kuuluu Sudanin vyöhykkeeseen.


title: Sébékoro

text: Kuntaan kuuluu 16 kylää. Niistä suurimmat ovat 10 000 asukkaan Badinko ja 6 600 asukkaan Maréna. Asukkaat ovat etupäässä fulbeja. Lisäksi on mandinkoja, soninkeja, bambaroita, diawandoja ja kagoroja.


title: Sébékoro

text: Sébékoron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet ja siipikarja. Sébékorossa, Badinkossa, Marénassa ja Bangassissa pidetään viikottaiset markkinat.


title: Juhani Koskinen (kaupunginjohtaja)

text: Kaarlo Juhani Koskinen (28. toukokuuta 1929 Suonenjoki – 17. tammikuuta 2018 Kuopio) oli suomalainen opettaja, kuntapoliitikko ja kuntajohtaja. Hän toimi Kuopion apulaiskaupunginjohtajana 1970–1982 ja kaupunginjohtajana 1982–1990.


title: Initial coin offering

text: Initial coin offering (ICO) on englanninkielinen termi kiistanalaiselle joukkorahoituksen muodolle, joka keskittyy kryptovaluuttoihin kasvuyritysten pääoman lähteenä. Tässä rahoitusmuodossa tietty määrä joukkorahoitetusta valuutasta varataan sijoittajille rahakkeiden muodossa (englanniksi "token"). Vaihto tapahtuu perinteisiä valuuttoja tai muita kryptovaluuttoja vastaan.


title: Initial coin offering

text: ICO-tyylinen rahoitus tarjoaa osallistumismahdollisuuksia piensijoittajille, mutta myös porsaanreikiä, joiden avulla yritykset voivat välttää sääntelyä ja välikäsiä, kuten pankit, riskisijoittajat ja pörssit. Sijoittajille, ICO-rahoitusten sanotaan olevan hyvin riskialttiita. Rahoitusmuotoa koskevaa lainsäädäntöä on vuoden 2017 jälkeen tulossa useisiin maihin, kuten Yhdysvaltoihin. Ainakin Etelä-Korea ja Kiina ovat kieltäneet ICO-rahoituksen.


title: Puyehue

text: Puyehue tarkoittaa seuraavia:


title: Galicia (1750)

text: Galicia oli Espanjan laivaston vuonna 1750 vesille laskettu 70-tykkinen kaksikantinen linjalaiva.


title: Galicia (1750)

text: Alus tilattiin Havannasta Kuubasta. Alus laskettiin vesille 1750.


title: Galicia (1750)

text: Vuonna 1751 alus lähti päällikkönään Luis de Velasco "Infanten" ja "Princesan" kanssa Havannasta Cartagenaan Kolumbiaan. Kuormauksen jälkeen alus jatkoi matkaansa saattueen mukana Cartagenasta Havannan kautta Cádiziin.


title: Galicia (1750)

text: Alus lähti 1. maaliskuuta 1752 Havannasta "Infanten", "Princesan" ja "Rayon" kanssa saapuen Cádiziin 30. huhtikuuta. Vuonna 1754 alus kuljetti raskasta tykistöä Barcelonasta Cartagenaan.


title: Ramon Untersander

text: Ramon Untersander (s. 21. tammikuuta 1991 Alt Sankt Johann, Sveitsi) on sveitsiläinen jääkiekkopuolustaja, joka pelaa National League A:n SC Bernissä. Hän laukoo oikealta.


title: Ramon Untersander

text: Untersander on SC Rheintalin kasvatti. Hän siirtyi 14-vuotiaana HC Thurgaun junioreihin kaudeksi 2005–2006. Kaudeksi 2006–2007 Untersander siirtyi edelleen HC Davosin U17-junioreihin. Hän voitti Elite Novizenin pudotuspelien syöttöpörssin sekä puolustajien pistepörssin tehoilla 2+9=11. Untersander voitti kauden päätteeksi sarjan mestaruuden. Hän debytoi Davosin miesten joukkueessa vain 17-vuotiaana kaudella 2009–2010, jolloin Untersander pelasi National League A:ssa tulokaskaudellaan 35 runkosarja- ja kaksi playoff-ottelua ilman tehopisteitä. Kauden 2010–2011 päätteeksi hän voitti Sveitsin-mestaruuden.


title: Ramon Untersander

text: Kaudella 2011–2012 Untersander edusti Davosia myös seuran perinteisesti isännöimässä Spengler Cupissa, jonka joukkue voitti. Hän pelasi Davosin lisäksi kauden aikana myös viisi ottelua lainalla EHC Bielissä, jonne Untersander siirtyi jatkamaan NLA-uraansa kaudeksi 2012–2013. Kaudella 2014–2015 hän oli Bielin tehokkain puolustaja tehoilla 3+14=17.


title: Ramon Untersander

text: Untersander siirtyi kaudeksi 2015–2016 SC Berniin. Hän oli kuudella osumallaan joukkueen eniten maaleja tehnyt puolustaja. Pudotuspeleissä Untersander voitti tehoilla 3+9=12 koko NLA:n puolustajien piste- ja syöttöpörssin sekä jakoi maalipörssin voiton Genève-Servette HC:n Romain Loeffelin kanssa. Hän voitti kauden päätteeksi Sveitsin-mestaruuden. Kaudella 2016–2017 Untersander oli Bernin tehokkain puolustaja tehoilla 12+18=30, joilla hän sijoittui koko NLA:n puolustajien maalipörssissä toiseksi edellään vain Lausanne HC:n Joel Genazzi sekä jakoi puolustajien pistepörssin viidennen sijan EV Zugin Raphael Diazin kanssa. Untersander jakoi Diazin kanssa myös pudotuspelien puolustajien maalipörssin voiton viidellä osumallaan ja sijoittui puolustajien pistepörssissä toiseksi hänen jälkeensä. Untersander voitti kauden päätteeksi Sveitsin-mestaruuden.


title: Ramon Untersander

text: Untersander edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Untersander teki A-maajoukkuedebyyttinsä Deutschland Cupissa 7. marraskuuta 2014 Münchenissä isäntäjoukkue Saksaa vastaan. Hän on kuulunut myös Sveitsin kapteenistoon kaudella 2017–2018. Untersander edusti joukkuetta kauden aikana Spengler Cupissa, jonka finaaliin Sveitsi eteni, mutta hävisi kuitenkin Kanadalle lukemin 3–0.


title: Ramon Untersander

text: Untersander pelasi myös alle 20-vuotiaiden MM-kilpailuissa vuosina 2010 ja 2011, joista ensimmäisessä turnauksessa hänet valittiin Ruotsia vastaan pelatun pronssiottelun päätteeksi Sveitsin ottelun parhaaksi pelaajaksi. Untersander pelasi myös alle 18-vuotiaiden Ivan Hlinkan muistoturnauksessa vuonna 2008. Yhteensä hän on pelannut 31 nuorten ja 43 poikien maaottelua.


title: San Telmo (1788)

text: San Telmo oli Espanjan laivaston vuonna 1788 vesille laskettu 74-tykkinen San Ildefonso -luokan linjalaiva.


title: San Telmo (1788)

text: Alus laskettiin vesille 20. kesäkuuta 1788.


title: San Telmo (1788)

text: Vuonna 1819 aluksen päällikkönä oli Joaquin de Toledo y Parra, kun se oli kontra-amiraali Rosendo Porlier y Astegueitan lippulaivana. Alus matkasi Callaoon kuljettaen täydennyksiä siirtomaasotiin. Matkalla alus vaurioitui kovassa merenkäynnissä Drakensalmessa Kaphornin eteläpuolella ja upoten syyskuussa 1819. Aluksen tuhossa sai surmansa 644 upseeria, merisotilasta ja merimiestä.


title: Saksan Bundesliigan kausi 1963–1964

text: Saksan Bundesliigan kausi 1963–1964 oli ensimmäinen 1. Bundesliigan, kausi. Se alkoi 24. elokuuta 1963 ja päättyi 9. toukokuuta 1964.


title: Saksan Bundesliigan kausi 1963–1964

text: Bundesliigan historian ensimmäisen maalin teki Dortmundin Friedhelm Konietzka avauspelissä Werder Bremeniä vastaan.


title: Saksan Bundesliigan kausi 1963–1964

text: Ensimmäisen Bundesliigakauden mestaruuden voitti 1. FC Köln ja ensimmäiset Bundesliigasta alemmalle sarjatasolle pudonneet seurat olivat Preußen Münster ja 1. FC Saarbrücken.


title: Saksan Bundesliigan kausi 1963–1964

text: Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue saa kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta putosi silloiseen Regionalligaan. Jos kaksi tai useampi joukkue olisi päätynyt tasapisteisiin, ratkottaisiin mestari maalikeskiarvolla, joka oli yleisesti käytössä ennen maalieroa.


title: Saksan Bundesliigan kausi 1963–1964

text: Bundesliigan mestari ansaitsi osallistumisoikeuden Mestarien liigan edeltäjään Euroopan Cupiin kaudeksi 1964-1965.


title: Saksan Bundesliigan kausi 1963–1964

text: Bundesliigaan valittiin 16 joukkuetta Oberligasta. Länsi- ja Etelä-divisioonasta valittiin kummastakin viisi joukkuetta, kolme joukkuetta valittiin Pohjois-divisioonasta ja kaksi Lounais-divisioonasta. Viimeinen osallistuja valittiin Oberliga-Berliinistä.


title: Chachi Gonzales

text: Olivia Irene ”Chachi” Gonzales (s. 23. tammikuuta 1996 Houston, Texas, Yhdysvallat) on yhdysvaltalainen tanssija, koreografi ja näyttelijä. Hän kuului I.aM.mE-nimiseen katutanssiryhmään, joka valittiin voittajaksi "America’s Best Dance Crew" -sarjan kuudennella tuotantokaudella vuonna 2011. Sen jälkeen hän on toiminut tanssin opettajana eri puolilla maailmaa. Vuonna 2012 Gonzales palkittiin teini-ikäisten sarjassa vuoden koreografina World of Dance -palkintogaalassa. Hän on esiintynyt muun muassa Adam Irigoyenin ja Meghan Trainorin musiikkivideoilla.


title: Chachi Gonzales

text: Gonzalesin YouTube- ja Instagram-sivuilla on yli 1,3 miljoonaa seuraajaa kummallakin. Vuonna 2018 hän oli mukana Rabbit Filmsin tuottamassa "Huippujengi"-sarjan yhdysvaltalaisessa versiossa "Ultimate Expedition". Elokuussa 2018 Gonzales kihlautui Rabbit Filmsin toiminnasta Yhdysvalloissa vastaavan Jukka Hildénin kanssa.


title: Dominik Schlumpf

text: Dominik Schlumpf (s. 3. maaliskuuta 1991 Mönchaltorf, Sveitsi) on sveitsiläinen jääkiekkopuolustaja, joka pelaa National League A:n EV Zugissa. Elite Prospects -sivuston Reto Grimmin mukaan hän on työteliäs joukkuepelaaja, joka on parhaimmillaan omassa puolustuspäässä, jossa Schlumpf voittaa paljon yksi vastaan yksi -tilanteita. Hän laukoo oikealta.


title: Dominik Schlumpf

text: Schlumpf on Zürcher SC:n kasvatti. Kauden 2007–2008 päätteeksi hän voitti seurassa alle 17-vuotiaiden Elite Novizenin mestaruuden ja GCK Lionsin A-nuorissa Elite Jr. A:n mestaruuden. QMJHL-joukkue Shawinigan Cataractes varasi Schlumpfin 65. pelaajana . Hän pelasi joukkueessa kolme seuraavaa kautta.


title: Dominik Schlumpf

text: Kaudeksi 2011–2012 Schlumpf palasi kotimaahansa ja siirtyi HC Luganon National League A -joukkueeseen. Hän aloitti kautensa kuitenkin yhden ottelun lainalla SC Bernissä, jossa Schlumpf teki NLA-debyyttinsä 17. syyskuuta 2011 Fribourg-Gottéronia vastaan. Hän keräsi ottelusta teholukeman –1. Schlumpf teki NLA:ssa kauden aikana kaikkiaan 17 runkosarjaottelussa kaksi syöttöpistettä ja kuudessa playoff-ottelussa yhden syöttöpisteen. Hän pelasi kauden aikana myös kolme ottelua lainalla sarjatasoa alempana National League B:n EHC Baselissa. Ensimmäisellä kokonaisella NLA-kaudellaan 2012–2013 Schlumpf teki Luganossa 50 runkosarja- ja seitsemässä playoff-ottelussa tehot 2+8=10. Hän teki ensimmäisen NLA-maalinsa 27. tammikuuta 2013 vieraissa EHC Bieliä vastaan.


title: Dominik Schlumpf

text: Schlumpf nousi kaudella 2013–2014 Luganon varakapteeniksi. Kesken kauden 2014–2015, marraskuussa 2014 hän siirtyi EV Zugiin. Kaudella 2016–2017 Schlumpf eteni joukkueen kanssa aina NLA:n finaaleihin saakka, mutta mestaruuden vei kuitenkin SC Bern otteluvoitoin 4–2.


title: Dominik Schlumpf

text: Schlumpf edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuosina 2014 ja 2017. Yhteensä Schlumpf on pelannut 55 A-maaottelua tehopistein 4+5=9. Hän teki A-maajoukkuedebyyttinsä Euro Hockey Challengessa 5. huhtikuuta 2013 Fribourgissa Venäjää vastaan. Schlumpf sai ottelussa myös syöttöpisteen Matthias Bieberin tekemään maaliin. Hän keräsi myös yhden kahden minuutin jäähyn kampituksesta. Ensimmäisen A-maajoukkuemaalinsa Schlumpf teki Euro Hockey Challengessa 9. huhtikuuta 2014 Rapperswil-Jonassa Ruotsia vastaan.


title: Dominik Schlumpf

text: Schlumpf pelasi myös alle 20-vuotiaiden MM-kilpailuissa vuosina 2010 ja 2011 sekä alle 18-vuotiaiden MM-kilpailuissa vuonna 2008, jolloin Schlumpf valittiin Slovakiaa vastaan pelatun putoamissarjan ottelun päätteeksi Sveitsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2008. Yhteensä Schlumpf on pelannut 27 nuorten ja 44 poikien maaottelua.


title: Mercedes-Benz A-sarja (W177)

text: Mercedes-Benz W177 on Mercedes-Benz A-sarjan neljännen sukupolven malli, jota on valmistettu vuodesta 2018 lähtien. Se korvasi edeltäneen W176-mallin. Autoa valmistetaan Saksan ja Unkarin lisäksi Uudenkaupungin tehtaalla Suomessa.


title: Mercedes-Benz A-sarja (W177)

text: Mercedes-Benz W177 esiteltiin helmikuussa 2018 Amsterdamissa. Neliovisen sedan-mallin ensiesittely oli Pekingin autonäyttelyssä saman vuoden huhtikuussa.


title: Mercedes-Benz A-sarja (W177)

text: Mallivaihtoehdot ovat A 160, A 180, A 200, A 220, A 250 ja A 180d. A 160- (109 hv), A 180- (136 hv) ja A 200 (163 hv) -malleissa on sama 1,4-litrainen turboahdettu bensiinimoottori, A 220- (190 hv) ja A 250 (224 hv) -malleissa on 2,0-litrainen turboahdettu bensiinimoottori ja A 180d:ssä 1,5-litrainen (114 hv) dieselmoottori.


title: Psychic Chasms

text: Psychic Chasms on yhdysvaltalaisen elektronista popmusiikkia tuottavan yhtyeen Neon Indianin esikoisalbumi, jonka Lefse Records julkaisi 13. lokakuuta 2009. Albumista julkaistiin vuonna 2010 erikoisversio nimellä Mind Ctrl: Psychic Chasms Posessed, joka sisältää alkuperäiset kappaleet, yhden bonuskappaleen ja seitsemän remix-kappaletta.Musiikkisivusto Pitchfork sijoitti albumin sijalle 17. "The Top 50 Albums of 2009" -listalla. Albumi sai positiivista palautetta kriitikoilta.


title: Jurij Repe

text: Jurij Repe (s. 17. syyskuuta 1994 Kranj, Slovenia) on slovenialainen jääkiekkopuolustaja, joka pelaa Tšekin toiseksi korkeimmalla sarjatasolla 1. česká hokejová ligan HC Kladnossa.


title: Jurij Repe

text: Repe on HK Bledin kasvatti. Hän siirtyi jo 15-vuotiaana Tšekkiin HC Třinecin junioreihin kaudeksi 2009–2010. QMJHL-joukkue Saint John Fog Devils varasi Repen 34. pelaajana . Hän siirtyi joukkueeseen kaudeksi 2012–2013. Kaudella 2013–2014 Repe oli seitsemällä osumallaan Fog Devilsin eniten maaleja tehnyt puolustaja Olivier LeBlancin kanssa.


title: Jurij Repe

text: Toukokuussa 2014 Repe teki sopimuksen Tšekin toiseksi korkeimmalla sarjatasolla 1. česká hokejová ligassa pelaavan AZ Havířovin kanssa. Hän teki sittemmin sopimuksen HC Třinecin Extraliga-joukkueen kanssa. Repe pelasi siellä kauden 2014–2015 aikana yhden runkosarjaottelun. Hän keräsi debyytissään neljä jäähyminuuttia ja teholukeman +2. Suurimman osan kaudestaan Repe pelasi kuitenkin lainalla Havířovissa. Kaudeksi 2015–2016 Třinec lainasi hänet 1. ligan HC Kladnoon. Repe pelasi kauden aikana Extraligassa kaksi playoff-ottelua.


title: Jurij Repe

text: Kaudella 2017–2018 Repe jatkaa Kladnossa joukkueen omana sopimuspelaajana.


title: Jurij Repe

text: Repe valittiin Slovenian joukkueeseen Pyeongchangin olympiakisoihin 2018, joiden karsinnoissa hän myös pelasi. Repe pelasi myös MM-kilpailuissa vuonna 2017 sekä IA-divisioonan MM-kilpailuissa vuonna 2016, jolloin hän voitti kultaa.


title: Jurij Repe

text: Repe pelasi myös alle 20-vuotiaiden IA-divisioonan MM-kilpailuissa vuosina 2012 ja 2013 sekä alle 18-vuotiaiden I-divisioonan MM-kilpailuissa vuonna 2011, jolloin hän voitti B-lohkon kultaa. Repe pelasi myös IA-divisioonan MM-kilpailuissa vuonna 2012, jolloin hän toimi Slovenian kapteenina sekä IB-divisioonan MM-kilpailuissa vuonna 2010, jolloin hän voitti kultaa.


title: Neon Indian

text: Neon Indian on yhdysvaltalainen elektronisen musiikin yhtye Dentonista, Texasista. Yhtyeen musiikin säveltää meksikolaissyntyinen Alan Palomo (s. 24. heinäkuuta 1988), joka tunnetaan myös työstään yhtyeen Ghosthustler kanssa sekä sooloartistina nimeltä VEGA.


title: Neon Indian

text: Yhtyeen esikoisstudioalbumi "Psychic Chasms" julkaistiin lokakuussa 2009. "Rolling Stone" nimesi Neon Indianin yhdeksi vuoden 2010 parhaista uusista yhtyeistä. Heidän toinen studioalbuminsa "Era Extraña" julkaistiin syyskuussa 2011 ja kolmas, "Vega Intl. Night School", lokakuussa 2015.


title: Fiban

text: Finnish Business Angel Network eli FiBAN (mediassa usein myös Fiban) on suomalainen yksityisten enkelisijoittajien voittoatavoittelematon yhdistys ja yksi maailman suurimmista bisnesenkeliverkostoista.


title: Fiban

text: Yhdistyksen tavoitteena on edistää yksityishenkilöiden sijoitustoimintaa listaamattomiin yrityksiin, joilla on mahdollisuus kasvuun. Toiminnan tarkoituksena on kasvattaa ja kehittää yksityisten sijoittajien eli enkelisijoittajien ammattikuntaa muun muassa koulutusten ja tapahtumien avulla.


title: Fiban

text: Vuodesta 2013 Fiban on jakanut Vuoden bisnesenkeli -palkintoja, joilla nostetaan esiin yksityissijoittajia, jotka ovat tehneet merkittäviä startup-sijoituksia, auttaneet osallistumisellaan startupeja kasvamaan tai tukeneet Suomen ekosysteemin kehittämistä. Fibanin hallitus valitsee voittajat heille tehtyjen ehdotusten perusteella.


title: Fiban

text: Fiban perustettiin joulukuussa 2010 noin 20 yksityishenkilön voimin. Perustajien joukossa oli muun muassa Juha Kurkinen ja Jari Ovaskainen.


title: Fiban

text: Vuonna 2012 Fibanin toimitusjohtajana aloitti Jan D. Oker-Blom. ja vuonna 2013 yhdistykseen kuului noin 330 sijoittajaa.


title: Fiban

text: Vuonna 2017 Fibanin toimitusjohtaja Jan D. Oker-Blom siirtyi Loviisan kaupunginjohtajaksi ja hänen seuraajakseen valittiin Reidar Wasenius, joka oli aiemmin johtanut maailman suurimman startup-kiihdytysohjelman, Founder Instituten, toimintaa Suomessa.


title: Fiban

text: Vuonna 2017 Fiban sai yhteisöpalkinnon presidentti Sauli Niinistön jakaessa erilaisia kansainvälistymispalkintoja. Palkinnonjakotilaisuudessa Oker-Blom totesi, että FIBAN pyrkii edistämään erityisesti disruptiivisilla markkinoilla toimivien kasvuyritysten maailmanvalloitusta, mikä hyödyttää niin Suomea kuin riskejä ottavia sijoittajiakin.


title: Fiban

text: Vuonna 2018 yhdistykseen kuului yli 640 hyväksyttyä sijoittajajäsentä.


title: Sovznak

text: Sovznak () tarkoittaa vekseleitä, jotka olivat "de facto" Neuvosto-Venäjän valuutta vuosina 1919–1924. Sana sovznak oli lyhenne sanoista Советские знаки ("Sovetskije znaki"). Sovznakeihin ei viitattu rahana, sillä kommunismin oli tarkoitus poistaa rahan tarve yhteiskunnassa ja sovznakeihin turvautumista pidettiin väliaikaisena järjestelynä.


title: Kuka ei kuulu joukkoon?

text: Kuka ei kuulu joukkoon? () on Louis Sacharin kirjoittama lastenromaani, joka julkaistiin vuonna 1989. Otava julkaisi Suvi Mikkolan suomentaman teoksen vuonna 2005.


title: Wierden

text: Wierden on kunta ja kaupunki Itä-Alankomaissa, Overijsselin provinssissa.


title: Wierden

text: Wierdenin kunnassa sijaitsevat myös seuraavat kaupungit: Enter, Hoge Hexel, IJpelo, Notter, Rectum, ja Zuna.


title: Wierden

text: Kunnassa on 10 alakoulua ja yksi yläaste. Kunnassa on myös kaksi jalkapalloklubia, kaksi tennisklubia ja yksi lentopalloklubi. Wierdenissä on kolme hautausmaata joista yksi on tällä hetkellä käytössä. Wierdenin pormestari on Henk Robben, joka on myös hallituksen puheenjohtaja.


title: Wierden

text: Keskikesällä Wierdenissä juhlitaan kolmen päivän pituista WieZo-juhlaa, joka alkaa torstaina ja loppuu lauantaina. Juhlan aikana Binnenhofissa pidetään joka ilta kaksi musiikkiesitystä.


title: Wierden

text:
Wierden on ystävyyskunta seuraavien kuntien kanssa.
Vuonna 2010 kunnanneuvosto päätti lopettaa kuntienvälisen yhteistyön isojen hintojen ja pienien hyötyjen takia.


title: Saksan Bundesliigan kausi 1964–1965

text: Saksan Bundesliigan kausi 1964–1965 oli järjestyksessään toinen Bundesliigan, Länsi-Saksan pääsarjan kausi. Se alkoi 22. elokuuta 1964 ja päättyi 15. toukokuuta 1965. Hallitsevana mestarina kauteen lähti 1. FC Köln.


title: Saksan Bundesliigan kausi 1964–1965

text: Mestaruuden voitti Werder Bremen ja alemmalle sarjatasolle putosi Hertha BSC. Tuloksellisesti Karlsruher SCn ja FC Schalke 04:n olisi pitänyt pudota Regionalligaan kaudeksi 1965–1966, mutta Saksan jalkapalloliitto katsoi Hertha Berlinin toimineen sääntöjen vastaisesti siirtomaksujen, bonuksien ja pelaajapalkkioiden kanssa. Tilintarkastusten jälkeen todettiin, että todisteet riittävät epäämään Hertha Berlinin lisenssin.


title: Saksan Bundesliigan kausi 1964–1965

text: Kaudella 1964–1965 nähtiin Bundesliigassa ensimmäistä kertaa brasilialaisia pelaajia. Zézéstä tuli ensimmäinen brasilialainen Bundesliigassa, kun hän pelasi FC Kölnin paidassa Hertha Berliniä vastaan 22. elokuuta 1964. Ensimmäinen brasilialainen maalintekijä Bundesliigassa oli Raoul Tagliari, joka teki maalin 21. marraskuuta 1964 Meidericher SV:n paidassa Nürnbergiä vastaan.


title: Saksan Bundesliigan kausi 1964–1965

text: Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue sai kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta olisi pudonnut silloiseen Regionalligaan, mutta Hertha Berlinin ongelmien takia joukkueelle ei myönnetty lisenssiä ja näin kaksi viimeiseksi sijoittunutta säilyivät. Jos kaksi tai useampi joukkue olisi päätynyt tasapisteisiin, olisi ratkaistu mestari maalikeskiarvolla, joka oli yleisesti käytössä ennen maalieroa.


title: Saksan Bundesliigan kausi 1964–1965

text: Bundesliigan mestari ansaitsi osallistumisoikeuden Mestarien liigan edeltäjään Euroopan Cupiin kaudeksi 1965–1966.


title: Saksan Bundesliigan kausi 1964–1965

text: Preußen Münster ja 1. FC Saarbrücken putosivat Regionalligaan edellisen kauden päätteeksi. Heidän tilalleen nousivat Hannover 96 ja Borussia Neunkirchen.


title: Alberobellon trullitalot

text: Alberobellon trullitalot (, yks. "trullo", mon. "trulli"; ) on Unescon maailmanperintökohde Kaakkois-Italiassa Apulian alueella Barin metropolikaupungissa Alberobellon kunnassa. Talot ovat esimerkki seudulla esihistorialliselta ajalta alkaen käytetystä rakennustekniikasta. Trullitalot ovat tyypillisesti pyöreitä. Ne on rakennettu ilman laastia latomalla kalkkikiven kappaleita päällekkäin kivimuurien tapaan.


title: Alberobellon trullitalot

text: Suojelualueen laajuus on 11 hehtaaria, ja sillä sijaitsee noin 1 600 trullirakennusta.


title: Oulun yliopiston arkkitehtuurin yksikkö

text: Oulun yliopiston arkkitehtuurin yksikkö (aiemmin "Oulun yliopiston arkkitehtiosasto" ja "Oulun yliopiston arkkitehtuurin tiedekunta") on yksi Oulun yliopiston teknillisen tiedekunnan yksiköistä. Oulun yliopisto yhdisti arkkitehtuurin ja kaivannaisalan tiedekunnat osaksi teknillistä tiedekuntaa 2018.


title: Oulun yliopiston arkkitehtuurin yksikkö

text: Arkkitehtikoulutus Oulun yliopistossa alkoi 1959 ja sen ensimmäisenä professorina toimi Olli Pöyry. Reima Pietilän professorikaudella 1970-luvulla arkkitehtiosastolla sai alkunsa postmodernistisen arkkitehtuurin koulukunta Oulun koulu.


title: Oulun yliopiston arkkitehtuurin yksikkö

text: Arkkitehtiosasto toimi vuoteen 2017 Oulun keskustassa rakennuksessa, joka oli Oulun yliopiston ensimmäinen toimipaikka ennen Linnanmaan kampuksen valmistumista.


title: Kimmo Mikkola

text: Kimmo Tapio Mikkola (s. 10. syyskuuta 1951 Helsinki) on markkinaoikeuden ylituomari.


title: Kimmo Mikkola

text: Kimmo Mikkola syntyi everstiluutnantti Heikki Mikkolan ja liikkeenharjoittaja Eeva Roosin perheeseen. Hänen puolisonsa vuodesta 1971 on lehtori Anne-Maria Kojamo. Mikkola tuli ylioppilaaksi 1973 ja valmistui oikeustieteen kandidaatiksi Helsingin yliopistosta 1980. Hän oli Kouvolan hovioikeuden esittelijä ja viskaali 1982–1990 ja korkeimman oikeuden esittelijä ja oikeussihteeri 1984–1999. Helsingin käräjäoikeuden käräjätuomarina Mikkola toimi 1999–2007 ja osastonjohtajana 2006–2007. Markkinaoikeuden ylituomariksi hänet nimitettiin vuonna 2007. Mikkola on toimittanut teokset "Korkeimman oikeuden ratkaisuja" (1995), (1996), (1997), (1998) ja (1999) sekä teoksen "Korkeimman oikeuden ratkaisut. Hakemisto 1985–1995" (1996).


title: Recital

text: Recital on bulgarialaisen pop-laulaja Lili Ivanovan ensimmäinen albumi.


title: Moscow Calling

text: Moscow Calling on venäläisen rock-yhtye Gorky Parkin toinen studioalbumi. Se julkaistiin lokakuussa 1991.


title: Saksan Bundesliigan kausi 1965–1966

text: Saksan Bundesliigan kausi 1965–1966 oli järjestyksessään kolmas Bundesliigan, Länsi-Saksan pääsarjan kausi. Se alkoi 14. elokuuta 1965 ja päättyi 28. toukokuuta 1966. Hallitsevana mestarina kauteen lähti Werder Bremen.


title: Saksan Bundesliigan kausi 1965–1966

text: Kaudella 1965–1966 Bundesliigassa mukana olivat ensimmäistä kertaa kaksi sittemmin eniten Bundesliigamestaruuksia voittanutta joukkuetta, Borussia Mönchengladbach ja FC Bayern München. Kausi oli myös ensimmäinen, kun yhdestä kaupungista tuli kaksi liigajoukkuetta saman kauden aikana. Bayernista oli tuolla kaudella mukana FC Bayern Münchenin lisäksi 1860 München, joka voitti ensimmäistä kertaa mestaruuden.


title: Saksan Bundesliigan kausi 1965–1966

text: Borussia Dortmund sijoittui toiseksi maalikeskiarvon turvin Bayern Müncheniin nähden. Heillä oli myös mahdollisuus voittaa mestaruuskin, mutta joukkue hävisi 1860 Münchenille toiseksi viimeisellä kierroksella 0–2. Dortmund ei kuitenkaan jäänyt kaudella ilman pokaalia, sillä saksalaiset voittivat Liverpoolin Cupvoittajien Cupin finaalissa 2–1.


title: Saksan Bundesliigan kausi 1965–1966

text: Alemmalle sarjatasolle putosivat Borussia Neunkirchen ja Tasmania Berlin. Tasmania Berlin teki kaudella 1965–1966 useita nöyryyttäviä ennätyksiä, joista osa on edelleen voimassa. Joukkue keräsi historiallisen vähän pisteitä (8) ja voittoja (2), eniten tappioita (28) sekä teki vähiten (15) ja päästi eniten maaleja (108).


title: Saksan Bundesliigan kausi 1965–1966

text: Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue saa kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta putosi silloiseen Regionalligaan. Jos kaksi tai useampi joukkue olisi päätynyt tasapisteisiin, ratkottaisiin mestari maalikeskiarvolla, joka oli yleisesti käytössä ennen maalieroa.


title: Saksan Bundesliigan kausi 1965–1966

text: Bundesliigan mestari ansaitsi osallistumisoikeuden Mestarien liigan edeltäjään Euroopan Cupiin kaudeksi 1966–1967.


title: Saksan Bundesliigan kausi 1965–1966

text: Hertha BSC putosi Regionalligaan edellisen kauden päätteeksi, koska joukkue ei saanut lisenssiä maksuongelmien takia. Herthan tilalle Bundesliigaan nousi toinen berliiniläisseura Tasmania Berlin. Bundesliigaan olivat nousseet FC Bayern München ja Borussia Mönchengladbach.


title: Boca Raton (Florida)

text: Boca Raton on kaupunki Palm Beachin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 84 394. Kaupungin pormestarina toimii nykyisin republikaanisen puolueen Susan Haynie.


title: The Lament for Icarus

text: The Lament for Icarus (1898) on englantilaisen taiteilijan Herbert James Draperin kankaalle maalaama öljymaalaus. Maalaus on esillä Tate Britain -museossa Lontoossa.


title: Jääportit (albumi)

text: Jääportit on Jääportit-yhtyeen viides studioalbumi, joka julkaistiin helmikuussa 2018. Albumi äänitettiin ja tuotettiin Jääportit-studiolla vuosina 2016–2018. Musiikin tuottamisen lisäksi Tuomas M. Mäkelä on suunnitellut myös levyn kannet.


title: North Charleston

text: North Charleston on kaupunki Berkeleyn, Charlestonin ja Dorchesterin piirikunnissa, Etelä-Carolinan osavaltiossa, Yhdysvalloissa. Kaupungin väkiluku oli vuoden väestönlaskennassa 97 471. North Charleston on osavaltion kolmanneksi suurin kaupunki.


Vicenza ja Veneton palladiolaiset villat (, ) on Unescon maailmanperintökohde Koillis-Italiassa Veneton alueella. Kokonaisuuteen kuuluu 23 Andrea Palladion 1500-luvulla suunnittelemaa rakennusta Vicenzan kaupungissa sekä 24 rakennusta muualla Venetossa.


title: Vicenza ja Veneton palladiolaiset villat

text: Venetsian tasavallan aikaan eläneen Palladion mukaan on nimetty antiikin Rooman arkkitehtuuria jäljittelevä arkkitehtuurin tyylisuunta palladiolainen arkkitehtuuri.


title: Ermal Meta

text: Ermal Meta (s. 20. huhtikuuta 1981 Fier, Albania) on italialais-albanialainen laulaja ja lauluntekijä. Hän oli osa "Ameba4" ja "La Fame di Camilla" -yhtyeitä, jotka molemmat kilpailivat San Remon musiikkifestivaalien nuorten kategoriassa. Meta aloitti soolouransa, sen jälkeen kun hänestä tuli lauluntekijä lukuisille italialaisille artisteille, julkaisten kaksi studioalbumia: "Umano" (2016) ja "Vietato morire" (2017). Jälkimmäinen albumi saavutti ykkössijan Italian musiikkilistoilla ja siitä julkaistiin single samalla nimellä, joka sijoittui kolmanneksi vuoden 2017 San Remon musiikkifestivaaleilla saaden myös kriitikoiden "Mia Martini" -palkinnon.


title: Ermal Meta

text: Yhdessä Fabrizio Moron kanssa hän voitti vuoden 2018 San Remon musiikkifestivaalit kappaleella "Non mi avete fatto niente" ja edusti näin Italiaa vuoden 2018 Eurovision laulukilpailussa.


title: Ermal Meta

text: Ermal Meta syntyi Fierissä, Albaniassa ja muutti 13-vuotiaana Bariin, Mezzogiornoon yhdessä perheensä kanssa. Meta esiintyi ensimmäisen kerran kitaristina osana italialaista "Ameba4" -yhtyettä, joka kilpaili vuoden 2006 San Remon musiikkifestivaalien nuorten kategoriassa kappaleella "Rido... forse mi sbaglio".


title: Ermal Meta

text: Vuonna 2007 Ermalista tuli "La Fame di Camilla" -yhtyeen keulamies, päälaulaja ja -lauluntekijä. Vuonna 2009 Universal Music Group julkaisi yhtyeen debyyttialbumin nimeltä "La Fame di Camilla". Myöhemmin bändi julkaisi albuminsa nimeltä "Buio e luce" ja samannimisen kappaleen joka kilpaili vuoden 2010 San Remon musikkifestivaalien nuorten kategoriassa, sekä albumin nimeltä "L'attesa" (2012). Bändi hajosi vuonna 2013.


title: Ermal Meta

text: Meta aloitti soolouransa sen jälkeen kun hän oli kirjoittanut kappaleita lukuisille italialaisille artisteille kuten Marco Mengonille, Emma Marronelle, Chiara Galiazzolle, Annalisa Scarronelle, Patty Pravolle sekä Lorenzo Fragolalle. Heinäkuussa 2013 hän esiintyi featuring-artistina Patty Pravon singlellä nimeltä "Non mi interessa". Vuonna 2014 hän osallistui italialaisen tv-sarjan nimeltä "Braccialetti rossi" musiikin tekemiseen, esittäen kappaleen nimeltä "Tutto si muove". Vuonna 2016 Meta osallistui 66. San Remon musiikkifestivaaleihin kappaleella "Odio le favole" sijoittuen kolmanneksi nuorten kategoriassa. "Odio le favole" oli osa hänen debyyttialbumia nimeltä "Umano". Hän palasi kilpailuun vuonna 2017 kappaleella "Vietato morire" kilpaillen ensi kertaa "Big Artists" -kategoriassa. Kilpailun kolmannessa jaksossa hän esitti cover-version Domenico Modugnon kappaleesta "Amara terra mia" saaden "Best Cover Performance" -palkinnon. Meta sijoittui kilpailussa kolmanneksi ja sai kriitikoiden "Mia Martini" -palkinnon. Hänen toinen albuminsa nimeltä "Vietato morire" julkaistiin 10. helmikuuta 2017. Albumi sisältää dueton italialaisen laulaja-lauluntekijän Elisa Toffolin kanssa.


title: Ermal Meta

text: Maaliskuussa 2017 Meta valittiin tuomariksi italialaisen talentkilpailun nimeltä "Amici di Maria De Filippi" 16. tuotantokaudelle.


title: Ermal Meta

text: 11. helmikuuta 2018 Meta yhdessä Fabrizio Moron kanssa voittivat San Remon "Big Artists" -kategorian kappaleella "Non mi avete fatto niente" ja näin edustivat Italiaa vuoden 2018 Euroviisuissa.


title: Pat Green

text: Patrick Craven ”Pat” Green (s. 5. huhtikuuta 1972 San Antonio, Texas) on yhdysvaltalainen country-laulaja.


title: Auri (yhtye)

text: Auri on suomalainen yhtye, jonka muodostavat Johanna Kurkela sekä Nightwishissä soittavat Tuomas Holopainen ja Troy Donockley.


title: Auri (yhtye)

text: Kolmikko sai idean yhtyeestä alun perin jo vuonna 2011, mutta eivät muilta kiireiltään ryhtyneet sitä silloin toteuttamaan. Donockley oli kuitenkin jo kirjoittanut Aurille ensimmäisen kappaleen. Nightwishin jäätyä tauolle vuonna 2017 Auri aloitti kappaleiden työstämisen. Holopainen kertoi Nightwishin jääneen tauolle hänen luovuuden puutteensa vuoksi. Hän kuitenkin löysi jälleen inspiraation Aurin kanssa työskennellessään.


title: Auri (yhtye)

text: Aurin samanniminen debyyttialbumi julkaistiin 23. maaliskuuta 2018. Yhtyeen ensimmäinen single "Night 13" julkaistiin 26. tammikuuta.


title: Rodrigo Bentancur

text: Rodrigo Bentacur (s. 25. heinäkuuta 1997 Nueva Helvecia) on uruguaylainen jalkapalloilija, joka edustaa Italian Serie A:ssa pelaavaa Juventusta ja on pelipaikaltaan keskikenttäpelaaja. Bentacur siirtyi Juventukseen lainalle argentiinalaisesta Club Atlético Boca Juniors -joukkueesta 1. heinäkuuta 2017.


title: PKN Orlen

text:
PKN Orlen S.A. eli koko nimeltään Polski Koncern Naftowy Orlen SA on puolalainen öljyteollisuuskonserni. Yritys on Puolan suurin öljypohjaisten ja petrokemiallisten tuotteiden valmistaja ja jakelija. PKN Orlen on perustettu 7. syyskuuta 1999 ja yhtiön pääkonttori sijaitsee Płockissa.
Yhtiö jalostaa raakaöljystä bensiiniä, dieseliä, polttoöljyä, lentokonebensiiniä, muoveja, aromaattisia hiilivetyjä ja muita petrokemikaaleja. PKN Orlen myös kartoittaa, etsii ja poraa hiilivetyjä sekä tuottaa, jakelee ja käy kauppaa sähkö- ja lämpövoimalla. PKN Orlen -konsernin jalostamot Płockissa, Trzebiniassa ja Jedliczessä edustavat noin 70 prosenttia Puolan jalostamokapasiteetista. Yhtiö omistaa Keski-Euroopan suurimman polttoaineasemaketjun, joka ulottuu Puolan lisäksi Saksaan, Tšekkiin ja Liettuaan. Runsaalla 2 700 bensa-asemalla käytettyjä brändejä ovat Orlen, Bliska, Benzina, Benzina Plus ja Ventus.


title: PKN Orlen

text: Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan toiseksi merkittävin osake (13. helmikuuta 2018 paino 12,0 %).


title: PKN Orlen

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 680. Se luokiteltiin tällä listalla Puolan suurimmaksi pörssiyritykseksi. PKN Orlenin markkina-arvo oli 11,2 miljardia Yhdysvaltain dollaria (toukokuussa 2017) ja liikevaihto 20,2 miljardia dollaria (2016).


title: WIG20

text: WIG20 tai WIG 20 (WIG on lyhennys: ) on puolalaisen Varsovan pörssin tärkein osakeindeksi. Indeksissä on mukana 20 pörssin markkina-arvoltaan suurinta ja vaihdetuinta puolalaista yritystä. Osakeindeksin laskeminen aloitettin 16. huhtikuuta 1994 alkupistemäärällä 1000.


title: WIG20

text: Seuraavat osakkeet olivat mukana Varsovan pörssin WIG20-indeksissä helmikuussa 2018:


title: Infante don Pelayo (1792)

text: Infante don Pelayo oli Espanjan laivaston vuonna 1791 vesille laskettu 74-tykkinen San Ildefonso -luokan kaksikantinen linjalaiva.


title: Infante don Pelayo (1792)

text:
Alus tilattiin Havannasta ja laskettiin vesille 1791.
Alus osallistui 14. helmikuuta 1797 Cabo de São Vicenten taisteluun päällikkönään Cayetano Valdés. Taistelussa aluksen miehistöstä sai surmansa neljä ja haavoittui saman verran. Taistelun jälkeen alus oli Cádizissa saarrettuna.


title: Infante don Pelayo (1792)

text: Alus luovutettiin vuonna 1802 Ranskan laivastolle, joka nimesi sen "Desaix'ksi". Alus poistettiin palveluksesta vuonna 1804.


title: Faron Pharmaceuticals

text:
Faron Pharmaceuticals on suomalainen kliinisen vaiheen lääkekehitysyhtiö .
Yritys on listautunut Lontoon pörssin AIM-markkinapaikalle marraskuussa 2015 .


title: Faron Pharmaceuticals

text: Faron kehittää lääkekandidaatteja äkilliseen hengitysvaikeusoireyhtymään eli ARDS:ään sekä syövän immunoterapiaan .


title: Faron Pharmaceuticals

text: Yritys on perustettu Turussa vuonna 2007 ja sen toimitusjohtaja on Markku Jalkanen .


title: Astro (yhtye)

text: Astro (hangul: 아스트로) on eteläkorealainen poikabändi, jonka perusti vuonna 2015 Fantagio.


title: Astro (yhtye)

text: Ryhmä teki debyyttinsä vuonna 2016, ja se koostuu kuudesta jäsenestä MJ, Jin Jin, Eunwoo, Moon Bin, Rocky ja Sanha.


title: Astro (yhtye)

text: Elokuussa 2015 ilmoitettiin, että levy-yhtiö Fantagio suunnitteli uuden poikabändin perustamista nimellä Astro. Bändi koostuisi kuudesta jäsenestä Jin Jin, MJ, Eunwoo, Moon Bin, Rocky ja Sanha. He aloittivat toimintansa myöhemmin samana kuukautena helmikuulle suunniteltua debyyttiä varten.


title: Astro (yhtye)

text: He herättivät huomiota jo ennen debyyttiään esiintymällä draamasarjassa "To Be Continued".  "To Be Continued" oli ryhmän debyyttiprojekti ja sarjaan osallistui myös muita artisteja ja näyttelijöitä Fantagiosta. Tammikuussa 2016 he esiintyivät myös reality-ohjelmassa ASTRO, OK! Ready.  Ohjelman näytti televisioyhtiö MBC Music. Tammikuussa ilmoitettiin ryhmän debyyttipäiväksi 23. helmikuuta 2016.


title: Astro (yhtye)

text: 13. helmikuuta 2016 julkaistiin ensimmäinen teaservideo ryhmän debyytistä ja 16. helmikuuta julkaistiin kooste tulevan Spring Up -albumin kappaleista. Ensimmäinen teaservideo debyyttisinglen musiikkivideosta julkaistiin 18. helmikuuta. ja 23. helmikuuta julkaistiin koko ”Hide & Seek” -singlen musiikkivideo, sekä Spring Up -albumi. Albumi sisältää yhteensä viisi kappaletta.


title: Astro (yhtye)

text: Ensimmäisen albumin jälkeen Astro on julkaissut viisi albumia Summer Vibes, Autumn Story, Winter Dream, Dream Part.01 ja Dream Part.02


title: Antti Mikkola (näyttelijä)

text: Antti Mikkola (s. 6. huhtikuuta 1978 Tampere) on suomalainen näyttelijä, teatteriohjaaja ja käsikirjoittaja. Hän on yksi tamperelaisen Teatteri Siperian perustajajäsenistä.


title: Antti Mikkola (näyttelijä)

text: Mikkola valmistui näyttelijäksi Teatterikorkeakoulusta 2002. Hän on työskennellyt näyttelijänä Tampereen Työväen Teatterissa sekä Hämeenlinnan ja Vaasan kaupunginteattereissa. Vuonna 2005 Mikkola oli mukana perustamassa Teatteri Siperiaa ja on ollut aktiivisesti mukana Siperian produktioissa. Näyttämötaiteellisen uransa ohella Mikkola on työskennellyt kouluttajana.


title: Antti Mikkola (näyttelijä)

text: Mikkolan näyttämötehtäviin lukeutuu muun muassa Vexi Salmen rooli musikaalissa "Villit vuodet". Hän on näytellyt myös nimiosat teoksissa "Peter Pan" ja "Amadeus".


title: Antti Mikkola (näyttelijä)

text: Näytelmäkirjailijana yksi Mikkolan suosikkiaiheita on ihmisten käyttäytyminen vastoin heidän omia ihanteitaan. Hän ammentaa tematiikkansa usein nyky-Suomesta ja yhtenä tunnusomaisena piirteenä on voimakas paikallisuuden tuntu. Naisten ja vallan problematiikkaan paneutuva "Kuningatarleikit" on esitetty muun muassa Tampereen Teatterikesässä, Seinäjoen kaupunginteatterissa ja Mexico Cityn Dramafest -teatterifestivaaleilla kesällä 2012.


title: Antti Mikkola (näyttelijä)

text: Mikkola on ohjannut omien näytelmiensä lisäksi muun muassa mopoautoversion klassikkodraamasta "Romeo ja Julia" (2014) sekä Jouko Turkan ja Juha Turkan kirjoittaman näytelmän "Rakkaita pettymyksiä rakkaudessa" (2016).


title: Antti Mikkola (näyttelijä)

text: Valkokankailla Mikkola on tehnyt sivurooleja. Jarmo Lampelan palkitussa episodielokuvassa "Joki" hän näytteli Santeria. Claes Olssonin sisällissotakuvauksessa "Taistelu Näsilinnasta 1918" hän näytteli punaisten johtajaa. Televisiosarjoissa Mikkola on näytellyt aina 1990-luvun puolestavälistä alkaen, jolloin hänellä oli Matias Kunkaisen rooli Yle TV2:n draamasarjassa "Elämän suola". Niin ikään TV2:n epookkidraamassa "Hovimäki" hän näytteli Lennart Lindhofin roolin. Minisarjassa "Sata lasissa" Mikkola näytteli Peltosta. Yleisradion tuottaman elokuvasarjan "Rakkaus ja laki" toisessa osassa, "Vanhempain rakkaus", Mikkolalla oli Martin osa.


title: Antti Mikkola (näyttelijä)

text: Antti Mikkolan puoliso oli näyttelijä Miina Maasola, joka menehtyi auto-onnettomuuden seurauksena helmikuussa 2014.


title: Eannatum

text: Eannatum oli Lagašin kuningas, joka hallitsi noin vuonna 2450 eaa. Hän oli Lagašin 1. dynastian perustajan Ur-Nanšen pojanpoika. Eannatumin ollessa vallassa kaupunkivaltion mahti saavutti huippunsa.


title: Eannatum

text: Eannatum onnistui valloittamaan käytännöllisesti katsoen koko Sumerin, mukaan lukien Kišin, Nippurin, Urin, Larsan ja lyhyeksi aikaa myös Urukin. Hän pystyi myös pakottamaan Lagašin arkkivihollisen Umman kaupungin vasallikseen. Lisäksi Eannatum laajensi valtakuntaansa Elamiin.


title: Eannatum

text: Eannatum mainitaan kuuluisassa Korppikotkien steelassa, joka on nykyisin Louvren taidemuseossa. Steelaan kaiverretussa tekstissä kerrotaan, että Eannatum oli jumalten suosikki heti syntymästään lähtien. Ninhursag-jumalatar ruokki häntä maidollaan, ja hän sai nimen Inanna-jumalattaren mukaan. Eannatum sai Lagašin kuninkuuden itseltään Ningirsulta, kaupungin suojelusjumalalta. Saatuaan enneunen Eannatum vaati päättäväisesti Ummalta Gu-Edinan raja-aluetta Lagašille.


title: Eannatum

text: Steelan reliefit kuvavat sotaretkeä Ummaa vastaan. Steelan toinen puoli kertoo ihmisten maailman tapahtumista, toinen puoli taas mytologisista jumalten maailman tapahtumista. Steelan historiallisella puolella esitetään kypäräpäinen Eannatum johtamassa armeijaansa. Sotilailla on myös kypärät, neliömäiset kilvet ja aseinaan keihäät. Voitokas Lagašin armeija talloo viholliset jalkoihinsa, ja korppikotkat syövät jo voitettujen ruumiita. Steelan kirjoitus julistaa: "Eannatum iski Ummaan. Kuolleita oli pian 3 600. Minä, Eannatum, kuin raivokas myrskytuuli, päästin rajuilman valloilleen."


title: Eannatum

text: Lagašin ja Umman rajasodat jatkuivat kuitenkin vielä Eannatumin seuraajien, varsinkin Entemenan, aikana.


title: Wartan jokisuiston kansallispuisto

text: Wartan jokisuiston kansallispuisto () on kansallispuisto Lubuszin voivodikunnassa Puolassa. Puiston pinta-ala on noin 80 neliökilometriä ja se perustettiin vuonna 2001. Kansallispuisto sijaitsee Warta- ja Oderjokien yhtymäkohdassa, joka on tärkeä lintujen pesimis- ja talvehtimisseutu. Puistossa pesii muun muassa joutsenia, hanhia ja huitteja. Alueella on tavattu muun muassa ruisrääkkä, sarakerttunen, mustapyrstökuiri, kurki, kaulushaikara, pikkuhaikara, mustatiira ja merikotka. Kansallispuisto kuuluu Ramsar-sopimuksen suojelukohteisiin.


title: Asetyylijodidi

text: Asetyylijodidi (CHIO) on happojodideihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa muita yhdisteitä. Erityisen tärkeä se on teollisesti etikkahapon valmistuksen välivaiheena.


title: Asetyylijodidi

text: Huoneenlämpötilassa asetyylijodidi on väritöntä nestettä. Yhdiste reagoi erittäin kiivaasti veden kanssa hydrolysoituen etikkahapoksi ja vetyjodidiksi. Yhdiste reagoi myös alkoholien kanssa. Asetyylijodidi liukenee muun muassa dietyylieetteriin, ja bentseeniin. Valon vaikutuksesta yhdiste hajoaa, jolloin se muuttuu väriltään ruskehtavaksi.


title: Asetyylijodidi

text: Asetyylijodidia voidaan valmistaa asetyylikloridin ja vetyjodidin välisellä reaktiolla. Etikkahapon valmistukseen käytetyissä Monsanto- ja Cativa-prosesseissa asetyylijodidia muodostuu metanolista ja hiilimonoksidista rodiumin tai iridiumin jodokompleksin katalysoimana.Asetyylijodidia voidaan käyttää muiden orgaanisten yhdisteiden valmistukseen. Etikkahapon valmistusprosesseissa muodostuva asetyylijodidi hydrolysoidaan etikkahapoksi.


title: Suolasara

text: Suolasara ("Carex halophila", syn. "Carex recta") on sarakasvien (Cyperaceae) heimoon kuuluva monivuotinen kasvilaji. Suolasara on tulkittu usein myös risteymäksi, jonka kantalajit eivät ole tiedossa. Suolasara muistuttaa paljolti vuonosaraa ("Carex vacillans") ja lajien erottaminen toisistaan on hankalaa. Lajit eroavat toisistaan tähkäsuomujen ulkonäön perusteella.


title: Suolasara

text: Suolasara on yleisesti ottaen keskikokoinen saralaji, joka muodostaa pitkiä rönsyjä. Rönsyjensä myötä se muodostaa laajoja mättäitä, joissa on runsaasti varsia. Kuitenkin vain harvoihin varsiin muodostuu kukintotähkiä ja pelkästään kasvulliset varret ovat usein tähkällisiä varsia korkeampia. Tähkälliset varret kasvavat reilut 50 cm korkeiksi. Lehtien tyvitupet ovat tummanpunaruskeita ja lehdet ovat tasaisia, harmaanvihreitä, noin 5 mm leveitä ja yleensä varsia lyhyempiä. Suolasaran kukinto on useasta tähkästä muodostuva tähkistö, jossa on erilliset hede- ja emitähkät. Hedetähkiä on kaksi tai kolme, ja emitähkiä kahdesta neljään kappaletta. Emitähkät ovat yleensä pystyjä ja toisinaan emitähkien kärjissä on muutamia hedekukkia. Emikukat ovat kaksiluottisia. Tähkäsuomut ovat pullakoita pidempiä ja vaaleanruskeita. Tähkäsuomujen keskiosa on hieman reunoja vaaleampi ja vaaleampi keskiosa jatkuu tähkäsuomun pitkänkapeaan kärkeen asti. Pullakoiden väri vaihtelee harmaanvihreästä ruskehtavaan ja niissä on lyhyt sekä jokseenkin terävä suuota.


title: Suolasara

text: Suolasaraa tavataan Pohjoismaissa vain Pohjanlahden rannoilla sekä Suomen että Ruotsin puolella. Suomessa suolasaraa tavataan Perämeren rannikolla lähes koko matkalla Merenkurkusta Tornioon asti. Ruotsissa suolasara on harvinainen.


title: Intrépido (1790)

text: Intrépido oli Espanjan laivaston vuonna 1790 vesille laskettu 74-tykkinen San Ildefonso -luokan kaksikantinen linjalaiva.


title: Intrépido (1790)

text:
Romero Landan tekemien piirustusten mukainen alus tilattiin Ferrolista, missä rakennustöistä vastasi Thomas Bryant. Alus laskettiin vesille 20. marraskuuta 1790.
Elokuussa 1801 alkoi toisen liittokunnan sota, jossa Ranska ja Espanja olivat liittolaisia. Ranska ja Espanja tekivät 1. lokakuuta 1800 San Ildefonsossa sopimuksen, jonka nojalla Espanjan laivasto luovutti huhtikuussa 1801 Cádizissa aluksen Ranskan laivastolle "Intrépidon" sekä "Conquistadorin", "Infante don Pelayon", "San Genaron", "Atlanten" ja "San Antonion". Alus liitettiin Ranskan laivastoon 30. kesäkuuta 1801 Toulonissa nimellä "Intrépide".


title: Intrépido (1790)

text: Sotatoimien alkaessa uudelleen vuonna 1803 alus oli toukokuussa ankkurissa Toulonissa yhdessä seitsemän muun linjalaivan kanssa. Lisäksi kolme muuta alusta oli telakalla ja viisi rakenteilla. Toulonissa olevan laivaston komentajana oli vara-amiraali Madeleine de Latouche-Tréville, jolla oli palveluksessa "Formidable", "Indomptable", "Atlas", "Mont Blanc" ja "Scipion". Todennäköisesto "Intrépidolla" ei ollut edes miehistöä tai nimettyä päällikköä.


title: Intrépido (1790)

text: Vuoden 1804 lopulla aluksen päälliköksi nimettiin Lêonore Deperonne, jonka johdolla alus varustettiin merikelpoiseksi. Toulonin laivaston komentajuus oli myös siirtynyt Villeneuvelle. Alus lähti 18. tammikuuta 1805 merelle Villeneuven laivaston mukana. Laivasto joutui Cape Sepetin edustalla kovaan luoteistuuleen, joka pakotti tuulen pieksämän laivaston palaamaan satamaan. Illalla 29. maaliskuuta alus lopulta lähti laivaston mukana merelle purjehtien suunnitelman mukaisesti Länsi-Intiaan. Alus saapui laivaston mukana Martiniquelle Fort-de-Francen edustalle 13. toukokuuta.


title: Intrépido (1790)

text: Alus lähti laivaston mukana paluumatkalle Eurooppaan. Laivasto kohtasi 22. heinäkuuta Cape Finisterren länsipuolella Britannian kuninkaallisen laivaston vara-amiraali Sir Richard Calderin johtaman osaston. Seuranneessa taistelussa, joka päättyi ratkaisemattomana, aluksella sai surmansa viisi ja haavoittui viisi miehistön jäsentä. Taistelun jälkeen alus purjehti etelään ja saapui Cádiziin 20. elokuuta yhdessä muiden Villeneuven laivaston alusten kanssa. Satamassa aluksen päällikkyyden vastaanotti Louis A. C. Infernet.


title: Intrépido (1790)

text: Alus kuului 21. lokakuuta 1805 kontra-amiraali Pierre Dumanoir le Pelleyn laivueeseen Trafalgarin taistelussa päällikkönään Louis-Antoine Infernet. Dumanoir johti kuuden linjalaivan etuosastoa, jonka alukset olivat "Intrépiden" lisäksi "Scipion", "Duguay-Trouin", "Mont-Blanc" ja "Neptune" ja Espanjan laivaston "Neptuno". Horatio Nelsonin hyökkäys erotti etuosaston alukset muusta laivastosta jättäen ne tuulenpuolelle varsinaisesta taistelusta. Dumanoir ei heti seurannut Villeneuven määräystä taisteluun palaamisesta. Laivueen palattua alukset ampuivat ainoastaan joitakin laukauksia ennen irrottautumista taistelusta.


title: Intrépido (1790)

text: Infernet miehistöineen halusi liittyä taisteluun ja siten hän kieltäytyi tottelemasta Dumanoirin käskyä vetäytymisestä. "Intrépideä" seurasi "Neptuno". "Intrépide" taisteli "HMS Leviathanin", "HMS African", "HMS Agamemnonin", "HMS Ajaxin", "HMS Orionin" ja "HMS Conqueororin" kanssa. Alus joutui laskemaan lippunsa noin kello viiden aikaan iltapäivällä. Alus oli vaurioitunut pahoin ja noin puolet sen miehistöstä oli saanut surmansa.


title: Intrépido (1790)

text: Amiraali Collingwood määräsi aluksen upotettavaksi, jottei se olisi tullut takaisin vallatuksi kaksi päivää myöhemmin.


title: Herbert James Draper

text: Herbert James Draper (s. marraskuu 1864 – 22. syyskuuta 1920) oli englantilainen taidemaalari, jonka tyylisuunta oli klassismi. Hän kuoli valtimonkovettumatautiin 56-vuotiaana Lontoossa.


title: Herbert James Draper

text: Draper syntyi Lontoosa ja kävi koulua Bruce Castlessa Tottenhamissa, jonka jälkeen siirtyi opiskelemaan taidetta kunikaallisessa taideakatemiassa. Hän vieraili useasti Roomassa ja Pariisissa voitettuaan kuninkaallisen taideakademian kultamitalin. Vuonna 1891 hän meni naimisiin ja sai vaimonsa kanssa tyttären nimeltä Yvonne. Hän kuoli kotonaan Abbey Roadilla.


title: Herbert James Draper

text: Suurin osa Draperin taiteesta liittyi antiikin Kreikan mytologiaan. Hänen maalauksensa The Lament for Icarus (1898) voitti kultaa pariisin vuoden 1900 maailmannäyttelyssä. Hän myös maalasi Drapers Hallin katon. Myöhemmin Draper alkoi keskittyä enemmän muotokuviin, koska mytologisen taiteen suosio väheni. Hän olikin eläessään suosittu muotokuvien maalaaja, vaikka viimeisinä elinvuosinaan hän ei ollutkaan enää niin tunnettu.


title: Herbert James Draper

text: Toll, Simon: Herbert Draper 1863–1920: A Life Study


title: Lamminpään kirjasto

text: Lamminpään kirjasto oli Tampereen Lamminpäässä sijainnut kaupunginkirjaston toimipiste. Se on tullut tunnetuksi kirjastonhoitaja Kari Aronpuron 1980-luvulta lähtien pitämistä satutunneista.


title: Lamminpään kirjasto

text: Kirjasto aloitti toimintansa Lamminpään piirikirjastona Pohjois-Pirkkalassa 19. tammikuuta 1930. Vuonna 1934 se sai paljon lisää kirjoja, kun lakkautetun Nokian piirikirjaston kokoelma siirrettiin Lamminpäähän. Kirjasto toimi kansakoulun luokkahuoneessa, ja se oli auki kerran viikossa, kaksi tuntia kerrallaan.


title: Lamminpään kirjasto

text:
19. lokakuuta 1938 Lamminpään sivukirjasto avattiin uusissa tiloissa, jotka sijaitsivat Ylöjärventiellä omakotitalon yhteydessä. Vuonna 1950
se sai koko alakerran käyttöönsä. Kirjastoon tehtiin vuonna 1999 peruskorjaus, jonka yhteydessä rakennettiin erillinen sosiaalitila ja uusittiin kalustus.


title: Lamminpään kirjasto

text: Kirjaston viimeinen aukiolopäivä oli 18. kesäkuuta 2013. Sulkemisen syynä oli vaikea taloustilanne, laskevat lainausmäärät ja uuden aluekirjaston rakennustyöt. Lentävänniemen ja Lamminpään kirjastot yhdistettiin Lielahden aluekirjastoksi, joka valmistui Lielahdessa avattuun Lielahtikeskukseen keväällä 2014. Lamminpäähän perustettiin kirjastoautopysäkki.


title: Bank Pekao

text: Bank Pekao S. A. eli koko nimeltään Bank Polska Kasa Opieki Spółka Akcyjna on puolalainen liikepankki, kotimaansa toiseksi suurin lainanantaja. Pankki on perustettu 17. maaliskuuta 1929. Yhtiön päämaja sijaitsee Varsovassa. Yrityksen henkilökuntaan kuului noin 17 400 ihmistä.


title: Bank Pekao

text: Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan eräs merkittävimpiä (13. helmikuuta 2018 paino 9,77 %).


title: Piusa jõgi

text: Piusa jõgi (, "Piuza" tai Пимжа "Pimzha", suomeksi joskus myös "Piusajoki") on 109 kilometrin pituinen joki Kaakkois-Virossa ja Venäjällä. Se alkaa Plaani Külajarv -nimisestä pienestä järvestä ja laskee Pihkovanjärveen.


title: Piusa jõgi

text: Piusajoesta on Viron puolella 96 kilometrin pituinen osuus Alajuoksullaan sen kulkee Venäjän alueella, mutta siitä on myös 17 kilometrin osuudella Viron ja Venäjän välisenä rajajokena.


title: Piusa jõgi

text: Piusajoen varressa on "Piusajoen laakson maisemansuojelualue", joka on perustettu devonikautisten hiekkakivipaljastumien suojelemiseksi.. Alueella kulkee 15 kilometrin pituinen retkeilyreitti, joka johtaa Vastseliinan linnoitusesta Lindoraniin. Siellä on myös matkailukeskus "Piusa Örgyru Pukkekeskus" paikalla, jossa ennen sijaitsi Väsko-Härmanin vesimylly.


title: Piusa jõgi

text: Joen varrella Oravan kunnassa on myös Piusa-niminen kylä, jossa sijaitsee Piusan hiekkakivikaivos.


title: Piusa jõgi

text: Kaikista Viron joista Piusajoella on suurin pudotus, 208 metriä. Sillä on myös Viron joista suurin virtausnopeus.


title: Piusa jõgi

text: Piusa jõgi muodostaa vanhastaan rajan Võrumaan ja Setumaan välillä. Nykyisinkin Meremäen kunnan länsi- ja pohjoisraja kulkee pitkin Piusajokea. Meremäe kuuluu historiallisesti ja kansatieteellisesti Setumaahan, mutta nykyisin hallinnollisesti Võrumaahan. Osa joesta on myös hallinnollisena rajana Vörumaan ja Põlvamaan välillä.


title: Piusa jõgi

text: Aikoinaan Piusa jõgi on yläjuoksullaan ollut myös valtakuntien välisenä rajana. Kun Saksalainen ritarikunta keskiajalla valloitti Liivinmaan, Piusajoesta tuli sen ja Venäjän, ja samalla katolisen Länsi-Euroopan ja ortodoksisen Itä-Euroopan välinen rajajoki. Rajan puolustamiseksi joen varteen rakennettiin vuonna 1342 Vastseliinan linnoitus.


title: Piusa jõgi

text: Myöhemmin Liivinmaa joutui ensin Puolan ja sitten Ruotsin alaisuuteen, mutta vielä sen jälkeen kun se Suuren pohjan sodan tuloksena lopulta liitettiin Venäjään, Piusa jõgi pysyi yläjuoksullaan Liivinmaan ja Pihkovan kuvernementtien välisenä hallinnollisena rajana. Setumaa kuului tuolloin Pihkovan kuvernementtiin.


title: Piusa jõgi

text: Kun Viro vuonna 1918 itsenäistyi, siihen kuului alusta lähtien myös pohjoisosa entistä Liivinmaata, mutta Tarton rauhassa vuonna 1920 siihen liitettiin myös Setumaa, josta muodostettiin Petserinmaan maakunta. Viron ensimmäisenä itsenäisyydenaikana 1920–1940 Piusa jõgi oli osittain rajana Petserinmaan ja Võrumaan maakuntien välillä.


title: Piusa jõgi

text: Osa Piusajoesta on nykyisinkin Venäjän ja Viron välisenä rajana. Syyskuussa 2015 Venäjä ja vapautti vankina olleen virolaisen Eston Kohverin ja Viro puolestaan Aleksei Dressenin, jotka vartijoiden saattamina kohtasivat toisensa Piusajoen ylittävällä sillalla.


title: Mohammed Ibrahim

text: Mohammed Ibrahim (9. elokuuta 1703 – 31. tammikuuta 1746) oli intialainen suurmoguli, joka toimi virassa 7.–29. syyskuuta 1719. Hän kapinoi mahtavia ja tunnettuja Saiyid-veljiä vastaan. Aiemmin samana vuonna Sayid-veljet olivat asettaneet Muhammedin kaksi veljeä Rafi ad Daradjatin ja Djahan II valtaistuimelle, syrjäyttäneet ja murhannet heidät. Mohammed otti vallan, mutta Saiyid-veljekset kukisti hänet lyhyessä taistelussa, joka päättyi siihen, että Muhammad Nasirista tuli suurmoguli.


title: Tunavallen

text: Tunavallen on jalkapallostadion Eskilstunan kunnassa Ruotsissa.


title: Tunavallen

text: Tunavallen on rakennettu vuosina 1923–1924. Kapasiteetti oli noin 22 000, joista vain 874 olivat istumapaikkoja katon alla.


title: Tunavallen

text: Uusi Tunavallen, joka rakennettiin samalle paikalle, vihittiin käyttöön elokuussa 2002. Vuodesta 2008 asti stadionilla on ollut tekonurmi, joka mahdollistaa pelaamisen stadionilla ympäri vuoden.


title: Esa Kauppi

text: Esa Kauppi (s. 1957 Kuusamo) on oululainen arkkitehti (SAFA). Hän on toiminut Oulun yliopiston arkkitehtuurin osastolla opettajana 1981-1996 ja suunnitellut asuin-, liike- ja teollisuusrakennuksia Suomeen ja ulkomaille. Oulun kaupungin rakennusvalvonnassa hän on toiminut arkkitehtina vuodesta 1996. Kilpailumenestymisiä hänellä on yleisissä arkkitehtuurikilpailuissa vuodesta 1985. Palkintotuomarina arkkitehtuurikilpailuissa hän on toiminut 1990 lähtien.


title: Esa Kauppi

text: Kauppi on luonut OuluArchitecture-julkaisusarjan, jonka päätoimittajana hän on toiminut vuosina 2002, 2005, 2008, 20011, 2012, 2015, 2016, 2018. Hän on myös OuluArchitecture -matkojen perustaja. Arkkitehtuurimatkoilla on lisätty rakentamiseen ja suunnitteluun sisältyvää vuorovaikutusta eri osapuolten välillä.


title: Esa Kauppi

text: Kauppi on ollut SAFA:n kilpailuvaliokunnan jäsen 1998-2000, minkä jälkeen myös SAFA:n liittovaltuuston jäsen, hallituksen jäsen, kilpailutoimikunnan jäsen.


title: Los Lagos

text: Los Lagos () on yksi Chilen viidestätoista hallinnollisesta alueesta. Sen virallinen järjestysnumero on X ja pääkaupunki Puerto Montt. Alue jakautuu neljään maakuntaan: Chiloé, Llanquihue, Osorno ja Palena. Alueen pinta-ala on 48 584,5 km² ja asukasluku 828 708. Los Lagosin alueella sijaitsee Chilen toiseksi suurin saari, Chiloé ja toiseksi suurin järvi, Llanquihue.


title: Billy Madison

text: Billy Madison on vuonna 1995 ensi-iltansa saanut elokuva. Elokuva sai ensi-iltansa Yhdysvalloissa 2. helmikuuta 1995.